open-index/open-wikipedia-markdown huggingface dataset:
ಜಿ.ಎಸ್.ಸದಾಶಿವ

**ಜಿ.ಎಸ್.ಸದಾಶಿವ** ೧೯೩೯ರಲ್ಲಿ ಶಿವಮೊಗ್ಗ ಜಿಲ್ಲೆಯ ಸಾಗರದ ಬಳಿಯ ಗುಂಡೂಮನೆಯಲ್ಲಿ ಜನಿಸಿದರು.
right|thumb|ಜಿ.ಎಸ್.ಸದಾಶಿವ

## ಕೃತಿಗಳು
### ಕಥಾ ಸಂಕಲನ
* ಮಗುವಾಗಿ ಬಂದವನು
* ತುಣುಕುಗಳು
* ನಂ ಕೌಲಿ ಕಂಡ್ರಾ
* ಸಿಕ್ಕು

### ಅನುವಾದ
* ಚೆಲುವು
* ತಾಯಿ
* ಕಥರೀನ್ ಬ್ಲಮ್

### ಮಕ್ಕಳ ಸಾಹಿತ್ಯ
* ಮೂರ್ಖ ರಾಜಕುಮಾರರು (ಪಂಚತಂತ್ರ)
* ಪ್ರಾಚೀನ ಭಾರತದ ಹಕ್ಕಿ ಕತೆಗಳು
* ಮೀನುಗಾರ ಮತ್ತು ರಾಜ
* ಪ್ರಾಚೀನ ಭಾರತದ ಕತೆಗಳು
* ಪಾರಿವಾಳ ಮತ್ತು ಹಕ್ಕಿ ಹಿಡಿಯುವವನು
* ಅಲೀ ಬಾಬಾ ಮತ್ತು ಇತರ ಕತೆಗಳು

### ಸಂಪಾದನೆ
* ಹದಿನೈದು ಕತೆಗಳು (ಬಿ.ವಿ.ವೈಕುಂಠರಾಜುರವರ ಜೊತೆ)
* ಪ್ರಶಸ್ತಿ-೮೩ (ಜಿ.ಎಸ್.ರಂಗನಾಥರಾವ್ ಜೊತೆ)

### ಪುನರ್ನಿರೂಪಣೆ
* ದೇವುಡು ಅವರ ಮಯೂರ ಕಾದಂಬರಿಯ ಸಂಕ್ಷೇಪಿತ ಪುನರ್ ನಿರೂಪಣೆ

## ಪತ್ರಕರ್ತ
ಜಿ.ಎಸ್.ಸದಾಶಿವರು ಸಂಯುಕ್ತ ಕರ್ನಾಟಕ, ಪ್ರಜಾವಾಣಿ, ಸುಧಾ, ಮಯೂರ ಪತ್ರಿಕೆಗಳಲ್ಲಿ ಕಾರ್ಯ ನಿರ್ವಹಿಸಿದ್ದಾರೆ. ಕೊನೆಯಲ್ಲಿ ಕನ್ನಡ ಪ್ರಭದ ಕಾರ್ಯನಿರ್ವಾಹಕ ಸಂಪಾದಕರಾಗಿದ್ದರು.

## ಸುದ್ದಿಜೀವಿ ಹೆಚ್.ಆರ್.ನಾಗೇಶರಾವ್ ಬಗ್ಗೆ
	ನನ್ನಂತೆ ಹಲವರಿಗೆ ಪತ್ರಿಕಾ ವ್ಯವಸಾಯದ ಓನಾಮ ಶುರುವಾದದ್ದು `ಸಂಯುಕ್ತ ಕರ್ನಾಟಕ'ದ ಬೆಂಗಳೂರು ಆವೃತ್ತಿಯಲ್ಲಿ.  ಒಂದು ರೀತಿಯಲ್ಲಿ `ಸಂಕ' ಹಲವು ಯುವ ಪತ್ರಕರ್ತರ ಪಾಲಿಗೆ ತರಬೇತಿ ಕೇಂದ್ರವಾಗಿ ಬಿಟ್ಟಿತ್ತು.  `ಸಂಕ'ದಲ್ಲಿ ಎರಡು ಮೂರು ವರ್ಷ ಕೆಲಸ ಮಾಡಿದವರು `ಪ್ರಜಾವಾಣಿ', `ಕನ್ನಡಪ್ರಭ'ಕ್ಕೆ ವಲಸೆ ಹೋಗುತ್ತಿದ್ದುದೇ ಹೆಚ್ಚಾಗಿತ್ತು.  ಹೀಗೆ ವಲಸೆ ಹೋಗುವವರಿಗೆ `ಸಂಕ' ಬರೀ ಚಿಮ್ಮುಹಲಗೆಯಷ್ಟೇ ಆಗಿರಲಿಲ್ಲ, ಅವರು ಪತ್ರಿಕೋದ್ಯಮದ ಒಂದು ಗಟ್ಟಿ ಅನುಭವವನ್ನು ಪಡೆದುಕೊಂಡೇ ಹೊರ ಬೀಳುತ್ತಿದ್ದರು.  ಇಂಥ ಗಟ್ಟಿ ಅನುಭವ ದೊರಕುತ್ತಿದ್ದುದಕ್ಕೆ ಕಾರಣ ಆ ಕಾಲದಲ್ಲಿ `ಸಂಕ'ದಲ್ಲಿ ಸ್ಥಿರವಾಗಿ ಉಳಿದಿದ್ದ ಹಲವು ಹಿರಿಯ ಪತ್ರಕರ್ತರು.  ಅವರಲ್ಲಿ ಹೆಚ್.ಆರ್.ನಾಗೇಶರಾವ್ ಒಬ್ಬರು.

	ನಾಗೇಶರಾವ್ ಎಂದೂ `ಹೈ ಪ್ರೊಫೈಲ್' ಪತ್ರಕರ್ತರಾಗಿರಲಿಲ್ಲ.  ಒಬ್ಬ ಕಿರಿಯ ಪತ್ರಕರ್ತನಾಗಿ ನಾನು ಅವರ ಜತೆ ಕೆಲಸ ಶುರು ಮಾಡುವ ಹೊತ್ತಿಗೆ ಅವರು ಹೆಚ್ಚು ಬರವಣಿಗೆಯನ್ನು ಮಾಡುತ್ತಿರಲಿಲ್ಲ.  `ಸಂಕ'ದಲ್ಲಿ `ಚಿಟಿಕೆ ಚಪ್ಪರ' ಎಂಬೊಂದು ಕಾಲಂ ನಮ್ಮೆಲ್ಲರಿಗೆ ಮೆಚ್ಚಿಗೆಯ ಬರವಣಿಗೆಯಾಗಿತ್ತು.  ಅದನ್ನು ಬಿಟ್ಟರೆ ಹೆಚ್ಚು ಬರವಣಿಗೆ ಇರಲಿಲ್ಲ.  ಆದರೆ ಪತ್ರಿಕೆಯನ್ನು ಸಿದ್ಧಪಡಿಸುವುದರಲ್ಲಿ ಅವರು ತೋರುತ್ತಿದ್ದ `ಪ್ರೊಫೆಷನಲಿಸಂ' ಇಂದಿಗೂ ಯುವಕರಿಗೆ ಮೇಲ್ಪಂಕ್ತಿಯಾಗಬೇಕು.  ಅಂಥವರ ಬಗೆಗೂ ಪುಸ್ತಕಗಳು ಬರಬೇಕು.  ಈಗ `ಸುದ್ದಿಜೀವಿ' ಎಂಬ ಹೆಸರಿನಲ್ಲಿ ಬಂದ ಅವರ ನಿಕಟ ಸಂಪರ್ಕದಲ್ಲಿದ್ದ ಪತ್ರಕರ್ತರು ಬರೆದ ಲೇಖನಗಳ ಸಂಗ್ರಹ ನಾಗೇಶರಾಯರಿಗೆ ಅವರ ಒಡನಾಡಿಗಳು ಅರ್ಪಿಸಿದ `ನುಡಿ ನಮನ'ವೇ ಆಗಿದೆ.

	ಒಬ್ಬರ ವ್ಯಕ್ತಿ ಚಿತ್ರ ಬರೆಯುವಾಗ ಅದರಲ್ಲಿ ಬರಹಗಾರನೇ ಹೆಚ್ಚಾಗಿ ಕಾಣಿಸಿಕೊಳ್ಳುವ ಅಪಾಯ ಇದೆ.  ನಾಗೇಶರಾಯರ ಬಗ್ಗೆ ಬರೆದ ಹಲವು ಲೇಖನಗಳಲ್ಲಿ ಇದು ಕಾಣುತ್ತದೆ ಎಂಬುದು ನಿಜ.  ಅದು ಸ್ವಲ್ಪ ಮಟ್ಟಿಗೆ ಅನಿವಾರ್ಯವೂ ಹೌದು.  ವೈಯಕ್ತಿಕ ಅನುಭವವನ್ನು ಬರೆಯುವಾಗ `ಅವನ' ಜತೆ `ನಾನು' ಇರಲೇಬೇಕಾಗುತ್ತದೆ.  ಆದರೆ `ಅವನು' ಮುಖ್ಯವಾಗಬೇಕು.  ಅದೃಷ್ಟಕ್ಕೆ `ಸುದ್ದಿಜೀವಿ'ಯಲ್ಲಿ ಅಂಥ ಹಲವು ಚಿತ್ರಣಗಳಿವೆ.  ಎಲ್ಲ ಬರಹಗಳೂ ನಾಗೇಶರಾಯರ ವೃತ್ತಿ ಸಂಬಂಧದ ಮೂಲಭೂತ ಗುಣಗಳನ್ನು ಗುರುತಿಸುವಲ್ಲಿ ಯಶಸ್ವಿಯಾಗಿವೆ.  ಶ್ರದ್ಧೆ, ಅಚ್ಚುಕಟ್ಟುತನ, ಎಂಥ ಸನ್ನಿವೇಶದಲ್ಲೂ ಕಳೆದುಕೊಳ್ಳದ ಸಂಯಮ, ವೃತ್ತಿಪರತೆ, ಸಮಯ ಪಾಲನೆ ವಿಷಯವನ್ನು ಎಲ್ಲ ಬರಹಗಳೂ ಸರಿಯಾಗಿಯೇ ಗುರುತಿಸಿವೆ.  ನನ್ನಂಥವರಿಗೆ ಪತ್ರಿಕಾ ರಂಗದಲ್ಲಿ ತಮ್ಮದೇ ಆದ ದಾರಿ ಕಂಡುಕೊಳ್ಳಲು ಅಗತ್ಯವಾದ ಆತ್ಮವಿಶ್ವಾಸವನ್ನು ಮೂಡಿಸುವಲ್ಲಿ ಮಹತ್ವದ ಪಾತ್ರ ವಹಿಸಿದಂಥ `ಪುಟ್ಟ ದೇಹದ ದೊಡ್ಡ ಮನಸ್ಸಿನ' ನಾಗೇಶರಾಯರ ಬಗೆಗಿನ `ಸುದ್ದಿಜೀವಿ'ಯ ಹಿಂದಿನ ಶ್ರಮ ಸಾರ್ಥಕವಾದುದು.

- ಜಿ.ಎಸ್.ಸದಾಶಿವ, 
ಕಾರ್ಯನಿರ್ವಾಹಕ ಸಂಪಾದಕರು, 
`ಕನ್ನಡಪ್ರಭ'

## ಚಲನಚಿತ್ರ ಸಂಭಾಷಣೆ
* ಆಕ್ರಮಣ, ಮೂರು ದಾರಿಗಳು, ಆಕ್ಸಿಡೆಂಟ್ ಮತ್ತು ಮೌನಿ ಚಿತ್ರಗಳಿಗೆ ಚಿತ್ರಕಥೆ, ಸಂಭಾಷಗಳನ್ನು ಬರೆದಿದ್ದಾರೆ.

## ನಿಧನ 
ಜಿ.ಎಸ್.ಸದಾಶಿವ ಅವರು ೨೦೦೭, ಜನೆವರಿ ೯ ರಂದು ನಿಧನರಾದರು.

## ಇವುಗಳನ್ನೂ ನೋಡಿ
* ಹೆಚ್.ಆರ್.ನಾಗೇಶರಾವ್

## ಹೊರಗಿನ ಸಂಪರ್ಕಗಳು
* ಸದಾಶಿವ ಅವರ ನಿಧನದ ವಾರ್ತೆ]

ವರ್ಗ:ಕನ್ನಡ ಸಾಹಿತ್ಯ
ಜಿ.ಎಸ್.ಸದಾಶಿವ
ಜಿ.ಎಸ್.ಸದಾಶಿವ
ವರ್ಗ: ೧೯೩೯ ಜನನ
ವರ್ಗ: ೨೦೦೭ ನಿಧನ
ಬೆಳ್ಳಾವೆ ನರಹರಿ ಶಾಸ್ತ್ರಿ

thumb|right|200px
**ಬೆಳ್ಳಾವೆ ನರಹರಿ ಶಾಸ್ತ್ರಿ**(೧೮೮೨, ಸೆಪ್ಟೆಂಬರ್ ೨೧ - ೧೯೬೧, ಜೂನ್ ೨೧) ಕನ್ನಡ ಚಿತ್ರರಂಗದ ಪ್ರಮುಖ ಚಿತ್ರಸಾಹಿತಿಗಳಲ್ಲೊಬ್ಬರು. ಕೆಲವು ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಇವರು ಕನ್ನಡದ ಪ್ರಥಮ ಚಿತ್ರಸಾಹಿತಿಯೂ ಹೌದು.

## ಜನನ
ನರಹರಿ ಶಾಸ್ತ್ರಿಯವರು ೧೮೮೨ರ ಸೆಪ್ಟೆಂಬರ್ ೨೧ರಂದು ತುಮಕೂರು ಜಿಲ್ಲೆಯ ಬೆಳ್ಳಾವೆಯಲ್ಲಿ ಹುಟ್ಟಿದರು. 

## ವೃತ್ತಿ ಮತ್ತು ರಂಗಭೂಮಿ
ವೃತ್ತಿಯಲ್ಲಿ ಶಿಕ್ಷಕರಾಗಿದ್ದ ನರಹರಿ ಶಾಸ್ತ್ರಿಯವರು ಕನ್ನಡ ಮತ್ತು ಸಂಸ್ಕೃತದಲ್ಲಿ ಹೆಚ್ಚಿನ ಪಾಂಡಿತ್ಯ ಪಡೆದಿದ್ದರು. ಗುಬ್ಬಿ ಕಂಪನಿಯಲ್ಲಿ ನಾಟಕ ರಚಿಸಿ ತರಬೇತಿ ನೀಡುತ್ತಿದ್ದ ಶಾಸ್ತ್ರಿಗಳು ಯಾವುದೇ ವಸ್ತುವಿನ ಕುರಿತು ಅಲ್ಪ ಸಮಯದಲ್ಲೇ ಸೊಗಸಾದ ನಾಟಕ ರಚಿಸಬಲ್ಲವರೆಂದು ಪ್ರಸಿದ್ದರಾಗಿದ್ದರು ಎಂದು ವಿಮರ್ಶಕರ ಅಭಿಪ್ರಾಯ. ಖ್ಯಾತ ರಂಗನಟ ಮಹಮ್ಮದ್ ಪೀರ್ ಅವರಿಗಾಗಿ ಒಂದೇ ರಾತ್ರಿಯಲ್ಲಿ **ಭಕ್ತ ಮಾರ್ಕಂಡೇಯ** ನಾಟಕ ರಚಿಸಿಕೊಟ್ಟಿದ್ದರು. ಇದರಿಂದಾಗಿ ಸತಿ ಸುಲೋಚನ ಚಿತ್ರ ನಿರ್ಮಾಣ ಸಂದರ್ಭದಲ್ಲಿ ಇವರಿಗೆ ಅವಕಾಶ ಒದಗಿ ಬಂದಿತು. ಶಾಸ್ತ್ರಿಗಳು ಖ್ಯಾತ ನಾಟಕಕಾರರೆಂದೇ ಅಲ್ಲದೆ ಅವಧಾನ ಕಲೆಯಲ್ಲೂ ಖ್ಯಾತಿಯನ್ನು ಗಳಿಸಿದ್ದರು. ಅವರು ರಚಿಸಿದ ನಾಟಕಗಳಲ್ಲಿ ಹಲವು :

ಕೃಷ್ಣರುಕ್ಮಿಣಿಸತ್ಯಭಾಮ

ಮಹಾಸತಿ ಅನಸೂಯ

ಆಂಗ್ಲನಾಟಕ ಕಥಾವಳಿ

ಸದಾರಮೆ

ದಶಾವತಾರ

## ಕನ್ನಡ ಚಿತ್ರರಂಗ
೧೯೩೪ರಲ್ಲಿ ಬಿಡುಗಡೆ ಕಂಡ ಸತಿ ಸುಲೋಚನ ಚಿತ್ರದ ಚಿತ್ರಕಥೆ, ಸಂಭಾಷಣೆ, ಮತ್ತು ಚಿತ್ರಗೀತೆಗಳು ಹೀಗೆ ಎಲ್ಲಾ ಸಾಹಿತ್ಯಿಕ ಅಂಗಗಳನ್ನೂ ನರಸಿಂಹ ಶಾಸ್ತ್ರಿಯವರು ನಿರ್ವಹಿಸಿದರು.  ನಾಟಕದ ಚೌಕಟ್ಟಿಗೆ ಅನುಗುಣವಾಗಿಯೇ ಶಾಸ್ತ್ರಿಗಳು ಈ ಚಿತ್ರಕ್ಕೆ ರಾಮಾಯಣದ ಇಂದ್ರಜಿತು - ಸುಲೋಚನೆಯರ ಕತೆಯನ್ನು ಆಯ್ದುಕೊಂಡು ಚಿತ್ರಕತೆ ರಚಿಸಿದರು ಮತ್ತು ೧೫ ಹಾಡುಗಳನ್ನು ರಚಿಸಿದರು. ಅವುಗಳ ಪೈಕಿ *ಭಲೆ ಭಲೆ ಪಾರ್ವತಿ ಬಲು ಚತುರೆ ಭಲೆ ಭಲೆ* ಎಂಬ ಹಾಡು ಜನಪ್ರಿಯವಾಯಿತು.

೧೯೩೦ರ ದಶಕದಲ್ಲಿ ಬಂದಿದ್ದ ಆ ಚಿತ್ರದ ಕಾಲದಲ್ಲಿ ಹಿನ್ನೆಲೆ ಗಾಯನ ಪದ್ದತಿ ಇರಲಿಲ್ಲ. ನಟನಟಿಯರೇ ಹಾಡಿಕೊಂಡು ಅಭಿನಯಿಸಬೇಕಿತ್ತು. ಶಾಸ್ತ್ರಿಗಳು ಈ ಅಂಶವನ್ನು ಗಮನಿಸಿ ಗೀತೆಗಳನ್ನು ರಚಿಸಿದರು. ಈ ಚಿತ್ರದಲ್ಲಿ ರಾಕ್ಷಸ ಸೈನ್ಯ ಮತ್ತು ಕಪಿ ಸೈನ್ಯ ನಡುವಿನ ಕಾಳಗ ಸುಲೋಚನೆಯ ಬೊಗಸೆಯಲ್ಲಿ ಇಂದ್ರಜಿತುವಿನ ರುಂಡ ಬೀಳುವಂತೆ ಮಾಡುವ ಟ್ರಿಕ್‍ಶಾಟ್ ಶಾಸ್ತ್ರಿಗಳು ರೂಪಿಸಿದ್ದರು. ಈ ಚಿತ್ರದ ಯಶಸ್ಸಿನ ನಂತರ ಅವರಿಗೆ ಚಿತ್ರರಂಗದಲ್ಲಿ ಉತ್ತಮ ಅವಕಾಶಗಳು ಲಭಿಸಿದರೂ ಅವರು ಆಯ್ಕೆಯಲ್ಲಿ ಹೆಚ್ಚು ಜಾಗೃತರಾಗಿದ್ದರು.

ಕನ್ನಡದ ಮೂರನೆಯ ವಾಕ್‍ಚಿತ್ರ ಸದಾರಮೆಗೆ ಕೂಡ ಸಾಹಿತ್ಯ ಇವರದೇ. ಈ ಚಿತ್ರದ *ಭಂಗಿ ಆನಂದವೇನೆಂಬ ಲೋಕದಿ* ಎನ್ನುವ ಗೀತೆ ಜನಪ್ರಿಯವಾಯಿತು.

ಆನಂತರ ೧೯೩೭ರಲ್ಲಿ ದಾಸಶ್ರೇಷ್ಠರಾದ ಪುರಂದರದಾಸರ ಕತೆಯನ್ನು ಆಧರಿಸಿದ ಚಿತ್ರವನ್ನು ದೇವಿಫಿಲಂಸ್ ನಿರ್ಮಿಸಿತು.ಅದಕ್ಕೆ ಶಾಸ್ತ್ರಿಗಳು ಸಾಹಿತ್ಯ ನೀಡಿದರು. 
ನಂತರ ೩ ವರ್ಷ ಯಾವುದೇ ಕನ್ನಡ ಚಿತ್ರ ಬಿಡುಗಡೆಯಾಗಲಿಲ್ಲ. ಹಾಗಾಗಿ ಶಾಸ್ತ್ರಿಗಳು ಕೆಲಕಾಲ ಚಿತ್ರರಂಗದಿಂದ ದೂರವಿರುವಂತೆ ಮಾಡಿತು. 

೧೯೪೨ರಲ್ಲಿ ತೆರೆಕಂಡ ಕಲೈವಾಣಿ ಫಿಲಂಸ್‍ನ ಪ್ರಹ್ಲಾದ ಚಿತ್ರಕ್ಕೆ ಶಾಸ್ತ್ರಿಗಳು ಸಾಹಿತ್ಯ ನೀಡಿದರು. ಅದೂ ಯಶಸ್ಸು ಕಾಣಲಿಲ್ಲ. ಇದರಿಂದಾಗಿ ಈ ಚಿತ್ರದ ನಿರ್ಮಾಪಕರು ಶಾಸ್ತ್ರಿಗಳ ಸಾಹಿತ್ಯ ಬಳಸಿಕೊಂಡು ನಿರ್ಮಿಸುತ್ತಿದ್ದ ಭಕ್ತ ಕನಕದಾಸ ಚಿತ್ರ ಅರ್ಧಕ್ಕೇ ನಿಂತು ಹೋಯಿತು. 

೧೯೪೩ರಲ್ಲಿ ಕಲೈವಾಣಿ ಸಂಸ್ಥೆ ಕೃಷ್ಣ_ಸುಧಾಮ_(ಚಲನಚಿತ್ರ) ನಿರ್ಮಿಸಿತು. ಈ ಚಿತ್ರಕ್ಕೆ ಸಾಹಿತ್ಯ ನೀಡಿದ್ದಲ್ಲದೇ ಸುಧಾಮನ ಪಾತ್ರದಲ್ಲೂ ಬೆಳ್ಳಾವೆ ಅಭಿನಯಿಸಿದರು. ನಿರ್ದೇಶಕ ಕೆ.ಸುಬ್ರಹ್ಮಣ್ಯಂ ತಮಿಳಿನ ಕುಚೇಲ ಚಿತ್ರದ ಕೆಲವು ದೃಶ್ಯಗಳನ್ನು ಈ ಚಿತ್ರದಲ್ಲಿ ಸೇರಿಸಿದ್ದರು. 

ನರಹರಿ ಶಾಸ್ತ್ರಿಗಳು ಗುಬ್ಬಿ ಕಂಪನಿಗಾಗಿ ೧೯೪೫ರಲ್ಲಿ ಹೇಮರೆಡ್ಡಿ ಮಲ್ಲಮ್ಮ ಚಿತ್ರಕ್ಕೆ ಸಾಹಿತ್ಯ ನೀಡಿದರು.
ಚಿತ್ತೂರು ವಿ.ನಾಗಯ್ಯ ಸಂಗೀತ ನಿರ್ದೇಶನದ ಗೀತೆಗಳು ಬಹಳ ಜನಪ್ರಿಯವಾದವು. ಅದರಲ್ಲೂ *ಆಸೆಯೂ ನಿರಾಸೆಯಾದುದೇ ಈಶ* ಬಹಳ ಜನಪ್ರಿಯತೆ ಗಳಿಸಿತು ಎಂದು ವಿಮರ್ಶಕರ ಅಭಿಪ್ರಾಯ. ಈ ಚಿತ್ರವು ಬೆಳ್ಲಾವೆಯವರ ಕೊನೆಯ ಚಿತ್ರ.

## ನಿಧನ
ನರಹರಿಶಾಸ್ತ್ರಿಗಳು ತಮ್ಮ ೭೯ನೇ ವಯಸ್ಸಿನಲ್ಲಿ ೧೯೬೧ರ ಜೂನ್ ೨೧ರಂದು ನಿಧನರಾದರು. 

## ಆಕರಗಳು
* ಮಾಹಿತಿ ನೆರವು - ವಿಜಯ ಕರ್ನಾಟಕದಲ್ಲಿ ಪ್ರಕಟಿತ ಲೇಖನ,ಲೇಖಕರು :ಎನ್.ಎಸ್.ಶ್ರೀಧರ ಮೂರ್ತಿ

## **ಹೊರಗಿನ ಸಂಪರ್ಕಗಳು**
* ಚಿಲುಮೆ ಅಂತರಜಾಲ ತಾಣದಲ್ಲಿರುವ ಬರಹಗಳು

ವರ್ಗ: ಸಾಹಿತಿಗಳು
ವರ್ಗ: ಕನ್ನಡ ಚಿತ್ರ ಸಂಗೀತ
ವರ್ಗ: ಚಿತ್ರಸಾಹಿತಿಗಳು
ವರ್ಗ: ಸಂಭಾಷಣೆಕಾರ
ವರ್ಗ: ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ಉದಯ ಶಂಕರ ಪುರಾಣಿಕ

ಇವರು ಬೆಂಗಳೂರಿನಲ್ಲಿ 9 ಫೆಬ್ರುವರಿ 1965ರಂದು ಜನಿಸಿದ್ದಾರೆ. ತಂದೆ ಸಾಹಿತ್ಯರತ್ನ ಅನ್ನದಾನಯ್ಯ ಪುರಾಣಿಕ, ತಾಯಿ ನೀಲಾಂಬಿಕೆ ಮತ್ತು ಅಕ್ಕ ಚಂದ್ರಿಕಾ ಪುರಾಣಿಕ. ಇವರ ದೊಡ್ಡಪ್ಪ ಸಿದ್ದಯ್ಯ ಪುರಾಣಿಕ ಮತ್ತು ಚಿಕ್ಕಪ್ಪ ಬಸವರಾಜ ಪುರಾಣಿಕ

ಇಂಜನೀಯರಿಂಗ್ ಮತ್ತು ಮ್ಯಾನೇಜ್ ಮೆಂಟ್ ಶಿಕ್ಷಣದ ನಂತರ, ಮಾಹಿತಿ ತಂತ್ರಜ್ಞಾನ ಕ್ಷೇತ್ರದಲ್ಲಿ ಕಳೆದ 18 ವರ್ಷಗಳಿಂದ ಕೆಲಸ ಮಾಡುತ್ತಿದ್ದಾರೆ. ಬೆಂಗಳೂರಿನಲ್ಲಿರುವ ಬಿಐ ಸಾಫ್ಟವೇರ್  ಹೆಸರಿನ ಬಹುರಾಷ್ಟ್ರೀಯ ಮಾಹಿತಿ ತಂತ್ರಜ್ಞಾನ ಸಂಸ್ಥೆಯ ಮುಖ್ಯಸ್ಥರಾಗಿ ಇವರು ಕೆಲಸ ಮಾಡುತ್ತಿದ್ದಾರೆ.  ಅಮೇರಿಕಾ, ಯ್ಯೂರೋಪ್, ಸಿಂಗಾಪುರ ದೇಶಗಳಲ್ಲಿರುವ ಹಲವಾರು ಪ್ರಮುಖ ಮಾಹಿತಿ ತಂತ್ರಜ್ಞಾನ ಸಂಸ್ಥೆಗಳಿಂದ (ಕೊಡಾಕ್,ಸನ್ ಮೈಕ್ರೋಸಿಸ್ಟಂ,ಎಲ್ಪಿಡಾ, ಎಫ್.ಟಿ.ಡಿ, ಐ.ಬಿ.ಎಂ ಇತ್ಯಾದಿ) ಗೌರವ-ಮಾನ್ಯತೆ ಪಡೆದಿದ್ದಾರೆ.

ಇವರು ಸಂಶೋಧನೆಯಲ್ಲಿ ಆಸಕ್ತಿ ಹೊಂದಿದ್ದಾರೆ. ಕನ್ನಡದಲ್ಲಿ ತಂತ್ರಾಂಶ ಅಭಿವೃದ್ಧಿ, ಕರ್ನಾಟಕ ಕುರಿತ ಪ್ರಥಮ ಕನ್ನಡ-ಇಂಗ್ಲೀಷ್ ಭಾಷೆಯ ವೆಬ್ ಸೈಟ್ ಕರ್ನಾಟಕಇನ್ಫೋ.ಕಾಂನ ನಿರ್ವಹಣೆ, ಪ್ರಾಚೀನ ಹಸ್ತಪ್ರತಿ ಸಂರಕ್ಷಣೆಗಾಗಿ ಸೂಕ್ತವಾದ ಸ್ಕ್ಯಾನರ್ ತಂತ್ರಜ್ಞಾನದ ಅಭಿವೃದ್ಧಿ, ಮೊದಲಾದ ಕೆಲಸಗಳನ್ನು ಮಾಡಿದ್ದಾರೆ.

ಕಲ್ಲಿದ್ದಲು ಬಳಸುವ ಶಾಖೋತ್ಪನ್ನ ವಿದ್ಯುತ್ ಸ್ಥಾವರಗಳಿಂದ ಹೊರಬರುವ ಹಾರುಬೂದಿಯಿಂದ ಪರಿಸರಕ್ಕಾಗುವ ಹಾನಿಯನ್ನು ತಪ್ಪಿಸಲು, ಹಾರುಬೂದಿಯಿಂದ ಇಟ್ಟಿಗೆ ಮೊದಲಾದ ಕಟ್ಟಡ ನಿರ್ಮಾಣ ಸಾಮಗ್ರಿಗಳನ್ನು ತಯಾರಿಸುವ ತಂತ್ರಜ್ಞಾನ ಅಭಿವೃದ್ಧಿ ಪಡಿಸಲು ಮತ್ತು ಬಳಕೆಯನ್ನು ಪ್ರಚಾರ ಮಾಡಲು ಕೆಲಸ ಮಾಡಿದ್ದಾರೆ. ( ಈ ತಂತ್ರಜ್ಞಾನ ಬಳಸಿ ಹಾರು ಬೂದಿಯಿಂದ ಇಟ್ಟಿಗೆ ತಯಾರಿಸುವ ಉದ್ಯಮಗಳು ರಾಯಚೂರಿನಲ್ಲಿವೆ.) ಅಮೇರಿಕಾದ ನಾಸಾದ ಸ್ಪೇಸ್ ಶಟಲ್ ನಲ್ಲಿ ಬಳಸುವ ಶಾಖನಿರೋಧಕವಾದ ಸಿಲಿಕಾನ್ ಟೈಲ್ಸ್ ನಿರ್ಮಾಣದ ಅತ್ಯಾಧುನಿಕ ತಂತ್ರಜ್ಞಾನದಂತಹ ತಂತ್ರಜ್ಞಾನವನ್ನು ಭಾರತದಲ್ಲಿ ಅಭಿವೃದ್ಧಿ ಪಡಿಸಿದ್ದಾರೆ. ಉಲೇಖ: ಕರ್ನಾಟಕ ಉದ್ಯೋಗ ವಾರ್ತೆ, ಹಿಂದೂ ಪತ್ರಿಕೆ, ಸಂಜೆವಾಣಿ ಸಾಗರದ ನೀರು ಮತ್ತು ಹವೆಯಲ್ಲಿರುವ ಲವಣಗಳಿಂದಾಗಿ ಬೇಗ ತುಕ್ಕು ಹಿಡಿದು ಹಾಳಾಗುತ್ತಿದ್ದ, ಭಾರತದ ನೌಕಾಪಡೆಯ ಹಡಗು ಮತ್ತು ಸಬ್ ಮೇರಿನ್ ಗಳ ಹೊರಮೈ ರಕ್ಷಿಸಲು ವಿಶೇಷ ಲೇಪನವೊಂದನ್ನು ಅಭಿವೃದ್ಧಿ ಪಡಿಸಿದ್ದಾರೆ. ಗ್ರಾಮೀಣ ಪ್ರದೇಶಗಳಲ್ಲಿ ಸುಲಭವಾಗಿ ಬಳಸಲು ಸಾಧ್ಯವಾಗುವ ನೀರಿನ ಫಿಲ್ಟರ್, ಸೌರಶಕ್ತಿ ಚಾಲಿತ ಉಪಕರಣಗಳನ್ನು ಅಭಿವೃದ್ಧಿ ಪಡಿಸಿದ್ದಾರೆ.

ಅಂಧರು ಸುಲಭವಾಗಿ ಬಳಸಬಹುದಾದ ತಂತ್ರಾಂಶಗಳ ಅಭಿವೃದ್ಧಿ ಮತ್ತು ಬ್ರೇಲ್ ಲಿಪಿಯಲ್ಲಿ  ಉತ್ತಮ ಕನ್ನಡ ಪುಸ್ತಕಗಳ ಪ್ರಕಟಣೆಯನ್ನು ಮಾಡುತ್ತಿದ್ದಾರೆ.ಇ-ಪುಸ್ತಕಗಳ ರೂಪದಲ್ಲಿ ಕನ್ನಡ ಸಾಹಿತ್ಯದ ಪ್ರಕಟಣೆ, ಎ.ಟಿ.ಎಂಗಳಲ್ಲಿ ಕನ್ನಡ ಭಾಷೆಯ ಬಳಕೆ, ಡಿಜಿಟಲ್ ತಂತ್ರಜ್ಞಾನ ಬಳಸಿ ಕನ್ನಡ ಸಂಗೀತದ ರೆಕಾರ್ಡುಗಳ-ಟೇಪು-ಕ್ಯಾಸೆಟ್ ಗಳ ಸಂರಕ್ಷಣೆ, ವೀಡಿಯೋ ಸಂರಕ್ಷಣೆ ಮೊದಲಾದ ಕೆಲಸಗಳನ್ನು ಮಾಡುತ್ತಿದ್ದಾರೆ.

ಕನ್ನಡದಲ್ಲಿ ಮಾಹಿತಿ ತಂತ್ರಜ್ಞಾನ- ವಿಜ್ಞಾನ-ತಂತ್ರಜ್ಞಾನ ಕುರಿತು ಬರೆಯುವ ಜನಪ್ರಿಯ ಲೇಖಕರಾಗಿದ್ದಾರೆ. ವಿಜಯ ಕರ್ನಾಟಕ, ಸಂಯುಕ್ತ ಕರ್ನಾಟಕ, ಕನ್ನಡಮ್ಮ ಮೊದಲಾದ ಪತ್ರಿಕೆಗಳಲ್ಲಿ ವಿಜ್ಞಾನ-ತಂತ್ರಜ್ಞಾನ ಅಂಕಣದಲ್ಲಿ ನೂರಾರು ಲೇಖನಗಳನ್ನು ಬರೆದಿದ್ದಾರೆ. ಬೆಂಗಳೂರಿನಲ್ಲಿ ನೆಡೆದ ಪ್ರಥಮ ಕನ್ನಡ ವಿಜ್ಞಾನ ಸಮ್ಮೇಳನ, ಶಿವಮೊಗ್ಗೆಯಲ್ಲಿ ನೆಡೆದ ಕನ್ನಡ ಮಾಹಿತಿ ತಂತ್ರಜ್ಞಾನ ಸಮ್ಮೇಳನ, ಬೆಂಗಳೂರಿನಲ್ಲಿ ನೆಡೆದ ಪ್ರಪ್ರಥಮ ಕನ್ನಡ ಗಣಕ ಸಮ್ಮೇಳನ ಮೊದಲಾದ ಕಡೆ ಕನ್ನಡದಲ್ಲಿ ಮಾಹಿತಿ ತಂತ್ರಜ್ಙಾನ-ವಿಜ್ಙಾನ ಕುರಿತು ಪ್ರಬಂಧ-ಉಪನ್ಯಾಸಗಳನ್ನು ಮಂಡಿಸಿದ್ದಾರೆ. ವಿಶ್ವವಿದ್ಯಾಲಯಗಳು ಇವರು  ಕನ್ನಡದಲ್ಲಿ ಮಾಹಿತಿ ತಂತ್ರಜ್ಞಾನ,  ವೈರ್ ಲೆಸ್ ತಂತ್ರಜ್ಞಾನ, ವಿ-ಮಾಧ್ಯಮ ಕುರಿತು ಬರೆದಿರುವ ಪುಸ್ತಕಗಳನ್ನು ಪ್ರಕಟಸುತ್ತಿವೆ. ಮೈಸೂರು ವಿಶ್ವವಿದ್ಯಾಲಯ ಪ್ರಕಟಿಸಿರುವ ಸಿ.ಡಿ ಮತ್ತು ಡಿ.ವಿ.ಡಿ ರೂಪದಲ್ಲಿರುವ ಕನ್ನಡ ವಿಶ್ವಕೋಶದಲ್ಲಿ ಮಾಹಿತಿ ತಂತ್ರಜ್ಙಾನ ಕುರಿತು ಕೆಲವು ಲೇಖನಗಳನ್ನು ಬರೆದಿದ್ದಾರೆ. ಮಾಹಿತಿ ತಂತ್ರಜ್ಞಾನ ವಿಶ್ವಕೋಶದ ಸಂಪಾದಕ ಮಂಡಳಿಯ ಸದಸ್ಯರಾಗಿ ಕೆಲಸ ಮಾಡುತ್ತಿದ್ದಾರೆ.ಭಾರತದ ಗ್ರಾಮಗಳಿಗೆ ಮಾಹಿತಿ ತಂತ್ರಜ್ಞಾನವನ್ನು ತಲುಪಿಸುವ ರಾಷ್ಟ್ರೀಯ ಯೋಜನೆ, ಮಿಷನ್ 2007ರಲ್ಲಿ ಪ್ರಮುಖ ಪಾತ್ರ ವಹಿಸಿದ್ದಾರೆ.

ಉದಯ ಶಂಕರ ಪುರಾಣಿಕ
ಉದಯ ಶಂಕರ ಪುರಾಣಿಕ
ಉದಯ ಶಂಕರ ಪುರಾಣಿಕ
ಕೊಪ್ಪ

**ಕೊಪ್ಪ** ಪಟ್ಟಣ ಚಿಕ್ಕಮಗಳೂರು ಜಿಲ್ಲೆಯ ಒಂದು ತಾಲೂಕು ಕೇಂದ್ರ.  ಕೊಪೇಶ್ವರ ಸ್ವಾಮಿಯ ದೇವಾಲಯವು ಕೊಪ್ಪದಲ್ಲಿ ಇರುವ ಕಾರಣ ಈ ಪ್ರಾಂತ್ಯಕ್ಕೆ ಕೊಪ್ಪ ಎಂಬ ಹೆಸರು ಬಂತೆಂದು ಹೇಳುತ್ತಾರೆ.
ಆದರೆ ಇಂದಿನ ಕೊಪ್ಪಕ್ಕೂ ಆಗಿನ ಪ್ರತೀತಿಗೂ ಸಂಬಂಧವೇ ಇಲ್ಲವೆನ್ನುವಷ್ಟರ ಮಟ್ಟಿಗೆ ಅಭಿವೃದ್ಧಿಯಾಗಿದೆ. ಶಾಲಾ ಕಾಲೇಜುಗಳು, ಆಯುರ್ವೇದ ಕಾಲೇಜು, ಆಸ್ಪತ್ರೆ, ಇತ್ಯಾದಿ ಇತ್ಯಾದಿ ಎಲ್ಲಾ ನಾಗರಿಕ ಸೌಲಭ್ಯಗಳನ್ನೂ ಹೊಂದಿದೆ. ಮಲೆನಾಡಿನ ಮಧ್ಯದ, ಪ್ರಕೃತಿ ಸೌಂದರ್ಯ ಯಥೇಚ್ಛವಾಗಿರುವ ಈ ಊರಿಗೆ "ಕರ್ನಾಟಕದ ಕಾಶ್ಮೀರ" ಎಂದೂ ಅನ್ನುವುದುಂಟು.

ಕಾರ್ಮಿಕರೇ ಒಂದುಗೂಡಿ ಸಹಕಾರಿ ಪದ್ಧತಿಯಲ್ಲಿ ಸಾರಿಗೆ ಬಸ್ಸುಗಳನ್ನು "ಸಹಕಾರ ಸಾರಿಗೆ" ಎಂಬ ಹೆಸರಿನಲ್ಲಿ ಯಶಸ್ವಿಯಾಗಿ ನಡೆಸಿಕೊಂಡು ಬರುತ್ತಿರುವ ಅಪರೂಪದ ಪ್ರಯತ್ನ ಈ ಊರಿನಲ್ಲಿ ನೋಡಸಿಗುತ್ತದೆ.

## ಪ್ರೇಕ್ಷಣೀಯ ಸ್ಥಳಗಳು 
* ಶ್ರೀ ಆದಿಶಂಕರಾಚಾರ್ಯ ಲಕ್ಷ್ಮೀ ನರಸಿಂಹ ಪೀಠ ಹರಿಹರಪುರ
* ಶ್ರೀ ಲಕ್ಷ್ಮೀ ವೆಂಕಟರಮಣ ದೇವಸ್ಥಾನ ಮೇಗೂರು
* ಉತ್ತಮೇಶ್ವರ
* ಕುವೆಂಪು ಜನ್ಮಸ್ಥಳ, ಹಿರೇಕೊಡಿಗೆ
* ಕೋಟೇಗುಡ್ಡ
* ಕಮಂಡಲ ಗಣಪತಿ ದೇವಸ್ಥಾನ (ಕೆಸವೆ ಗ್ರಾಮ)
* ಅನ್ನಪೂರ್ಣೇಶ್ವರಿ ದೇವಸ್ಥಾನ, ಹೊರನಾಡು
* ಕಳಸೇಶ್ವರ ದೇವಸ್ಥಾನ, ಕಳಸ
* ತುಂಗಾ ನದಿ
* ಮೃಗವಧೆ ಮಲ್ಲಿಕಾರ್ಜುನ ಸ್ವಾಮಿ ದೇವಸ್ಥಾನ, (ತೀರ್ಥಹಳ್ಳಿ ಹತ್ತಿರ)
* ರಾಜರಾಜೇಶ್ವರಿ ದೇವಸ್ಥಾನ ಶಕಟಪುರ ಭಂಡಿಗಡಿ
* ಕೆಸವೆ ಜಲಪಾತ (ಕೆಸವೆ ಗ್ರಾಮ)
* ವೀಕ್ಷಣಾ ಗೋಪುರ (ಕೊಪ್ಪ-ಜಯಪುರ ರಸ್ತೆಯಲ್ಲಿ)
* ಚಿಟ್ಟೆಮಕ್ಕಿ ಮಲ್ಲಿಕಾರ್ಜುನ ದೇವಸ್ಥಾನ

## ತಾಲೂಕಿನ ಪ್ರಮುಖ ಊರುಗಳು
* ಜಯಪುರ
* ಹರಿಹರಪುರ
* ಭಂಡಿಗಡಿ
* ಕಮ್ಮರಡಿ
*ಜೋಗಿಸರ
*ಬಸರಿಕಟ್ಟೆ

'

## ಹೆಚ್ಚಿನ ಮಾಹಿತಿಗಳು 
ಈ ಸ್ಥಳಕ್ಕೆ ಕೊಪ್ಪ ಎಂದು ಹೆಸರು ಬರಲು ಕಾರಣ ಈ ಊರಿನ  "ಕೋಪದ ವೀರಭದ್ರ ಸ್ವಾಮಿ". ಬಹಳ ವರ್ಷಗಳಿಂದ ಇಲ್ಲಿನ ನಿವಾಸಿಗಳು ಭಕ್ತಿಯಿಂದ ಈ ದೇವಸ್ಥಾನಕ್ಕೆನಡೆದುಕೊಳ್ಳುತ್ತಾ ಬಂದಿದ್ದಾರೆ. ಚೈತ್ರಮಾಸದ ಹುಣ್ನಿಮೆಯಂದು ನಡೆಯುವ ಜಾತ್ರೆಯಲ್ಲಿ ಎಲ್ಲರೂ ಪಾಲ್ಗೊಳ್ಳುತ್ತಾರೆ. ಇದೇ ಸಮಯದಲ್ಲಿ ಹರಕೆ ಇತ್ಯಾದಿ ಆಚರಣೆಗಳು ನಡೆಯುತ್ತವೆ.

## ಶೈಕ್ಷಣಿಕ ಮಾಹಿತಿ 
ಇಲ್ಲಿನ ಸರ್ಕಾರಿ ಪದವಿಪೂರ್ವ ಕಾಲೇಜು ಹತ್ತನೇ ತರಗತಿ ಹಾಗೂ ದ್ವಿತೀಯ ಪಿಯುಸಿಯಲ್ಲಿ ಉತ್ತಮ ಫಲಿತಾಂಶ ಪಡೆಯುತ್ತಿವೆ. Jnanavahini English Medium High School, ಶ್ರೀ ವೆಂಕಟೇಶ್ವ ರ ವಿದ್ಯಾಮಂದಿರ, ಶ್ರಿ ಶಾರದ ವಿದ್ಯಾ ಮಂದಿರ,ಹಾಗೂ ಇನ್ನಿತರ ಅನೇಕ ಶಾಲೆಗಳು ಪ್ರಾಥಮಿಕ ಹಾಗೂ ಪ್ರೌಢ ಶಿಕ್ಷಣ ನೀಡುತ್ತಿವೆ.

ಪದವಿಪೂರ್ವಾನಂತರ ವಿದ್ಯಾಭ್ಯಾಸಕ್ಕೆ ತಾಲ್ಲೂಕಿನಲ್ಲಿ "ಪ್ರಥಮದರ್ಜೆ ಕಾಲೇಜು (ಬಾಳಗಡಿ)" ಹಾಗೂ "ಆರೂರು ಲಕ್ಷ್ಮೀನಾರಾಯಣರಾವ್ ಸ್ಮಾರಕ ಆಯುರ್ವೇದ ಮಹಾವಿದ್ಯಾಲಯ" ಇದ್ದು ಉತ್ತಮ ಶಿಕ್ಷಣ ನೀಡುವಲ್ಲಿ ಯಶಸ್ವಿಯಾಗಿವೆ.

ಸರ್ಕಾರದಿಂದ ವೃತ್ತಿಪರ ಶಿಕ್ಷಣಕೇಂದ್ರ ಹೊಸ ವ್ಯವಸ್ಥೆಗಳೊಂದಿಗೆ ನಡೆಯುತ್ತಿದ್ದು ಕೈಗಾರಿಕಾ ತರಬೇತಿ ನೀಡಲಾಗುತ್ತಿದೆ.

ಸಂಸ್ಕೃತ ಹಾಗೂ ವೇದಪಾಠ ಅಭ್ಯಾಸಕ್ಕಾಗಿ ಹರಿಹರಪುರದ ಶ್ರೀಮಠದ ಚಿತ್ರಕೂಟದಲ್ಲಿ ವ್ಯವಸ್ಥಿತ ಗುರುಕುಲವಿದ್ದು ನಾನಾ ಪ್ರದೇಶಗಳಿಂದ ಆಸಕ್ತರು ವಿದ್ಯಾಭ್ಯಾಸ ಮಾಡಲು ಬರುತ್ತಾರೆ.

ವರ್ಗ:ಮುದ್ದೇಬಿಹಾಳ ತಾಲ್ಲೂಕಿನ ಹಳ್ಳಿಗಳು
ವರ್ಗ:ಚಿಕ್ಕಮಗಳೂರು ಜಿಲ್ಲೆಯ ತಾಲೂಕುಗಳು
ಕಸಬ

**ಕಸಬ**: ಇದು  ಶಿವಮೊಗ್ಗ ಜಿಲ್ಲೆಯಲ್ಲಿರುವ ಪ್ರಮುಖ ಹೋಬಳಿ. ಈ ಹೋಬಳಿಗೆ ಸೇರಿದ ೨೧೭ ಹಳ್ಳಿಗಳನ್ನು ಜಿಲ್ಲೆಯ ಎಲ್ಲ ೭ ತಾಲೂಕುಗಳಲ್ಲಿ ವಿಂಗಡಿಸಲಾಗಿದೆ.ಇದರಲ್ಲಿ ನೆಲ್ಲಿಸರ ಒಂದು.

## ಕಸಬ ಹೋಬಳಿಯ ಹಳ್ಳಿಗಳ ವಿಂಗಡಣೆ
## ಮಾಹಿತಿ ಕೃಪೆ
* ಚಿಕ್ಕಮಗಳೂರು ಅಧಿಕೃತ ತಾಣದಲ್ಲಿ ಹೋಬಳಿಗಳ ಪಟ್ಟಿ 

ವರ್ಗ:ಚಿಕ್ಕಮಗಳೂರು ಜಿಲ್ಲೆ
ಚಿಕ್ಕಮಗಳೂರು ತಾಲೂಕು

ಇದು ಚಿಕ್ಕಮಗಳೂರು ಜಿಲ್ಲೆಯ ಪ್ರಮುಖ ತಾಲೂಕು.

## ಹೋಬಳಿಗಳು
* ಕಸಬಾ 
* ಲಕ್ಯಾ
* ಅಂಬಳೆ
* ವಸ್ತಾರೆ
* ಅಲ್ದೂರು
* ಅವತಿ
* ಖಾಂಡ್ಯ
* ಜಾಗರ

ವರ್ಗ:ಚಿಕ್ಕಮಗಳೂರು ಜಿಲ್ಲೆಯ ತಾಲೂಕುಗಳು
ಹೋಬಳಿ

** ಹೋಬಳಿ :** ಕರ್ನಾಟಕ ರಾಜ್ಯದ ಭೌಗೋಳಿಕ ಮತ್ತು ಆಡಳಿತಾತ್ಮಕ ವಿಭಾಗವಾಗಿದೆ. ರಾಜ್ಯವನ್ನು ಜಿಲ್ಲೆಗಳಾಗಿ ವಿಂಗಡಿಸಲಾಗಿದೆ ಮತ್ತು ಜಿಲ್ಲೆಗಳನ್ನು ತಾಲ್ಲೂಕುಗಳಾಗಿ ವಿಂಗಡಿಸಲಾಗಿದೆ ಮತ್ತು ತಾಲ್ಲೂಕುಗಳನ್ನು ಹೋಬಳಿಗಳಾಗಿ ವಿಂಗಡಿಸಲಾಗಿದೆ. ಹೋಬಳಿ ಪ್ರಮುಖ ಆಡಳಿತ ಕೇಂದ್ರಗಳಾಗಿವೆ, ಗ್ರಾಮ ಮಟ್ಟದ ಆಡಳಿತಗಳಿಗೆ ಕೇಂದ್ರ ಸ್ಥಾನವಾಗಿದೆ. 

**ಹೋಬಳಿ : ** ಹಳ್ಳಿಗಳ ಸಮೂಹಕ್ಕೆ ಕರ್ನಾಟಕದಲ್ಲಿ ಬಳಕೆಯಲ್ಲಿರುವ ಹೆಸರು. ಆಡಳಿತ ನಿರ್ವಹಣೆಗೆ ಅನುಕೂಲಕರವಾಗಿರಲು ಹಾಗು ವಿಕೇಂದ್ರೀಕರಣಕ್ಕೆ ನೆರವಾಗಲು ನಿರ್ದಿಷ್ಟ ಪ್ರಮಾಣದ ಹಳ್ಳಿಗಳನ್ನು ಒಟ್ಟುಗೂಡಿಸಿ ಹೋಬಳಿಯನ್ನಾಗಿಸಲಾಗಿದೆ.

ಆಡಳಿತಾತ್ಮಕವಾಗಿ ಒಂದು ರಾಜ್ಯವನ್ನು ವಿಭಜಿಸುವಾಗ, ಜಿಲ್ಲೆಗಳಾಗಿಯು, ನಂತರ  ಪ್ರತಿ ಜಿಲ್ಲೆಯನ್ನು **ತಾಲ್ಲೂಕು**ಗಳಾಗಿ ಪ್ರತಿ 
ತಾಲ್ಲೂಕನ್ನು **ಹೋಬಳಿ**ಗಳಾಗಿ ಪ್ರತಿ 
ಹೋಬಳಿಗಳನ್ನು ಗ್ರಾಮಗಳಾಗಿ ಪುನರ್ವಿಂಗಡಿಸಗಾಗುತ್ತದೆ.

ಆಡಳಿತಾತ್ಮಕ ಹಾಗು ಆರ್ಥಿಕವಾಗಿ ಹೋಬಳಿಗಳಿಗೆ, ಒಂದು ಪ್ರಮುಖ ಪಾತ್ರ ನಿರ್ವಹಿಸುತ್ತವೆ. ಪ್ರತಿ ಹೋಬಳಿಗೆ ಒಬ್ಬ **ಉಪ ತಹಶೀಲ್ದಾರರನ್ನು** ನೇಮಿಸಲಾಗುತ್ತದೆ. ಇವರಿಗೆ ಒಂದು ಹೋಬಳಿಯ ಮಟ್ಟದಲ್ಲಿ ಅಧಿಕಾರವಿರುತ್ತದೆ. 

ಪ್ರತಿ ಹೋಬಳಿ ಕೇಂದ್ರದಲ್ಲಿ **ಹೋಬಳಿ ಕಚೇರಿ (ಹೋಬಳಿ ಕಚೇರಿ ಸಂಕೀರ್ಣ)** ಇದ್ದು ಒಂದು ತಾಲ್ಲೂಕು ಮಟ್ಟದ ಎಲ್ಲಾ ಕಚೇರಿಗಳ ಕಾರ್ಯ ನಿರ್ವಹಿಸುತ್ತವೆ.

ಭಾರತದ, ಕರ್ನಾಟಕ, ಮಹಾರಾಷ್ಟ್ರ, ಕೇರಳ, ತಮಿಳು ನಾಡು ಹಾಗು ಆಂಧ್ರ ಪ್ರದೇಶಗಳಲ್ಲಿ ಜಿಲ್ಲೆ-ತಾಲ್ಲೂಕು ವಿಭಜನೆ, ಸಾಮಾನ್ಯವಾಗಿ ಕಂಡು ಬರುತ್ತದೆ.

ವರ್ಗ: ಭೂಗೋಳ
ವರ್ಗ:ಆಡಳಿತ ವಿಭಾಗಗಳು
೧೮೯೦

**೧೮೯೦** - ೧೯ನೆ ಶತಮಾನದ ೯೦ನೆ ವರ್ಷ.

## ಪ್ರಮುಖ ಘಟನೆಗಳು 
* 

## ಜನನ 
* ಕನ್ನಡ ರಂಗಭೂಮಿಯ ಖ್ಯಾತ ರಂಗಕರ್ಮಿ, ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತ ಗುಬ್ಬಿ ವೀರಣ್ಣ

## ನಿಧನ 
* 

ವರ್ಗ:೧೮೯೦
ವರ್ಗ:ವರ್ಷಗಳು
ರೈಲು ನಿಲ್ದಾಣ

[thumb|right|250px| [ಲಂಡನ್|ಲಂಡನ್‌ನ ಸ್ಯಾಂಡರ್ಸ್ಟೇಡ್ ರೈಲು ನಿಲ್ದಾಣ]]

**ರೈಲು ನಿಲ್ದಾಣ**(ರೈಲ್ವೆ ಸ್ಟೇಷನ್) - ರೈಲುಗಳಿಂದ ಪ್ರಯಾಣಿಕರು ಹಾಗು ಸಾಮಾನುಗಳನ್ನು ಇಳಿಸುವ ಅಥವಾ ಹತ್ತಿಸುವ ನಿಲುಗಡೆಯ ತಾಣ. ಸಮಾನ್ಯವಾಗಿ ರೈಲು ನಿಲ್ದಾಣಗಳಲ್ಲಿ ಓಂದು ಮುಖ್ಯ ಕಟ್ಟಡವಿದ್ದು, ಇದರಲ್ಲಿ ರೈಲು ನಿಲ್ದಾಣದ ಪ್ರಯಾಣಿಕರಿಕೆ ಬೇಕಾಗುವ ವ್ಯವಸ್ಥೆಯಿರುತ್ತದೆ. ರೈಲುಗಳನ್ನು ಹತ್ತಿ ಇಳಿಯಲು ಪ್ರಯಾಣಿಕರಿಕೆ ರೈಲು ಪ್ಲ್ಯಾಟ್‌ಫಾರ್ಮ್ಗಳ ವ್ಯವಸ್ಥೆಯಿರುತ್ತದೆ. ಸಣ್ಣ ರೈಲು ನಿಲ್ದಾಣಗಳಲ್ಲಿ ಒಂದರಿಂದ ಎರಡು ಪ್ಲ್ಯಾಟ್‌ಫಾರ್ಮಗಳಿದ್ದರೆ, ದೊಡ್ಡ ನಿಲ್ದಾಣಗಳಲ್ಲಿ ಅನೇಕ ಫ್ಲ್ಯಾಟ್‌ಫಾರ್ಮ್‌ಗಳಿರುತ್ತವೆ. ಹಿಂದಿನ ಕಾಲದಲ್ಲಿ ಪ್ರಯಾಣಿಕರು ಹಾಗು ಸಾಮನು ಸಾಗಣೆಗೆ ಒಂದೇ ನಿಲ್ದಾಣವನ್ನ ಉಪಯೋಗಿಸುತ್ತಿದ್ದರು. ಆದರೆ ಇತ್ತೀಚಿನ ದಿನಗಳಲ್ಲಿ ಸರಕು ಸಾಗಣೆಗೆ ಪ್ರತ್ಯೇಕ ವ್ಯವಸ್ಥೆ ಇರುತ್ತದೆ. 

## ರೈಲು ನಿಲ್ದಾಣಗಳು ಬೆಳೆದ ಹಾದಿ 
[thumb|200px|right| [ಕ್ಯೋಟೊ, ಜಪಾನ್ ನಗರದಲ್ಲರುವ ಆಧನಿಕ ನಿಲ್ದಾಣ]]

ಪ್ರಪಂಚದ ಪ್ರಥಮ ರೈಲು ನಿಲ್ದಾಣ ಇಂದಿನ ಕಾಲದ ಬಸ್ ನಿಲ್ದಾಣಗಳನ್ನು ಹೊಲುತ್ತಿತ್ತು. ಅವುಗಳಲ್ಲಿ ಪ್ರಯಾಣಿಕರ ಅನುಕೂಲಕ್ಕೆ ಸರಿಯಾದ ವ್ಯವಸ್ಥೆ ಇರಲಿಲ್ಲ. ಲಿವರ್‌ಪೂಲ್ ಹಾಗು ಮ್ಯಾಂಚೆಶ್ಟರ್ ರೈಲ್ವೆಯ ವತಿಯಿಂದ ಪ್ರಥಮ ರೈಲು ನಿಲ್ದಾಣಗಳು ೧೮೩೦ರಲ್ಲಿ ಆರಂಭವಾಯಿತು.ಇವು ಜಾರ್ಜಿಯನ್ ಕಾಲದ ಸಾಲು ಮನೆಗಳನ್ನು ಹೊಲುತಿತ್ತು http://www.msim.org.uk/galleries.asp?main=010400 .

ಹಿಂದಿನ ಕಾಲದಲ್ಲಿ ಅಮೇರಿಕ ಹಾಗು ಕೆನಡಾ ದೇಶಗಳ ಗ್ರಾಮಾಂತರ ಹಾಗು ದೂರದ ಪ್ರದೇಶಗಳಲ್ಲಿ,ಪ್ರಯಾಣಿಕರು ರೈಲು ನಿಲ್ದಾಣದಲ್ಲಿ ರೈಲುಗಳನ್ನು ನಿಲ್ಲ್ಲಿಸಲು ಬಾವುಟವನ್ನು ತೊರಿಸುತ್ತಿದ್ದರು. ಇಂತಹ ನಿಲ್ದಾಣಗಳನ್ನು *ಫ್ಲ್ಯಾಗ್ ನಿಲ್ದಾಣ*ವೆಂದು ಕರೆಯಲಾಗುತಿತ್ತು.

೧೯ನೆ ಶತಮಾನದಲ್ಲಿ ನಿರ್ಮಾಣವಾದ ರೈಲು ನಿಲ್ದಾಣಗಳು ಆಗಿನ ಕಾಲದ ವಾಸ್ತುಶಾಸ್ತ್ರ ಶೈಲಿಯನ್ವಯ ನಿರ್ಮಾಣಗೊಳ್ಳುತಿದ್ದವು. ಹೆಚ್ಚಿನ ನಿಲ್ದಾಣಗಳು ಗೊಥಿಕ್ ವಾಸ್ತುಶಾಸ್ತ್ರ ಶೈಲಿಯಲ್ಲಿ ನಿರ್ಮಾಣ ಗೊಳ್ಳುತ್ತಿದ್ದವು. ಇದಾದ ನಂತರ ಕೆಲವು ಕಾಲ ನಿಲ್ದಾಣಗಳನ್ನು ಇದೇ ಮಾದರಿಯಲ್ಲಿ ನಿಲ್ದಾಣಗಳನ್ನು ನಿರ್ಮಿಸಲಾಗುತಿತ್ತು. ಆದರೆ, ಇತ್ತೀಚೆಗೆ ನಿರ್ಮಾಣಗೊಂಡ ರೈಲು ನಿಲ್ದಾಣಗಳು, ಆಧುನಿಕ ವಿಮಾನ ನಿಲ್ದಾಣಗಳನ್ನು ಹೋಲುತ್ತವೆ.

ಆಧುನಿಕ ಶೈಲಿಯಲ್ಲಿ ನಿರ್ಮಾಣಗೊಂಡಿರುವ ಕೆಲವು ಪ್ರಮುಖ ರೈಲು ನಿಲ್ದಾಣಗಳೆಂದರೆ:

* ಜಪಾನ್ ನಲ್ಲಿರುವ ಶಿಂಕಾನ್ಸೆನ್ ರೈಲು ಒಡುವ ಮಾರ್ಗಗಳು.
* ಫ್ರಾನ್ಸ್ ನಲ್ಲಿ ಟೀ.ಜೀ.ವೀ ರೈಲು ಒಡುವ ಮಾರ್ಗಗಳು.
* ಬರ್ಲಿನ್‌ನ ನ್ಯೂ ಹಾಪ್ಟಭಾಹ್ನ್‌ಹಾಫ್ ರೈಲು ನಿಲ್ದಾಣ.
* ಯುನೈಟೆಡ ಕಿಂಗ್‌ಡಮ್‌ನಲ್ಲಿರುವ ವಾಟರ್‌ಲೂ ರೈಲು ನಿಲ್ದಾಣ - ಇಲ್ಲಿಂದ ಯೂರೋಸ್ಟಾರ್ ರೈಲುಗಳು ಚ್ಯಾನಲ್ ಟನಲ್‌ನ ಮೂಲಕ ಫ್ರಾನ್ಸ್ ಹಾಗು ಬೆಲ್ಜಿಯಂ ದೇಶಗಳಿಗೆ ಸಂಪರ್ಕ ಒದಗಿಸುತ್ತವೆ.

## ಪ್ರಪಂಚದ ಪ್ರಮುಖ ರೈಲು ನಿಲ್ದಾಣಗಳು 
ಜಪಾನ್  ದೇಶದ ಟೊಕಿಯೋ ನಗರದಲ್ಲಿರುವ ಶಿನ್ಜುಕು ರೈಲು ನಿಲ್ದಾಣ ಪ್ರಪಂಚದ ಅತ್ಯಂತ ಜನನಿಬಿಡ ರೈಲು ನಿಲ್ದಾಣ.ಇದರಿಂದ ಕೆಲವೇ ನಿಮಿಷಗಳ ದೂರದಲ್ಲಿರುವ ಇಕೆಬುಕುರೊ ರೈಲು ನಿಲ್ದಾಣ,ಪ್ರಪಂಚದ ಎರಡನೇ ಅತ್ಯಂತ ಜನನಿಬಿಡ ರೈಲು ನಿಲ್ದಾಣ.

ವಿಸ್ತೀರ್ಣದ ದೃಷ್ಟಿಯಿಂದ ಜಪಾನ್ ನಲ್ಲಿರುವ ನಗೋಯ ರೈಲು ನಿಲ್ದಾಣ ಅತಿ ದೊಡ್ಡ ನಿಲ್ದಾಣ.ಟೊಕಿಯೋ ನಗರದಲ್ಲಿರುವ ಶಿನ್ಜುಕು ರೈಲು ನಿಲ್ದಾಣ ಎರಡನೇ ಅತಿ ದೊಡ್ಡ ರೈಲು ನಿಲ್ದಾಣ. 

ರೈಲು ಪ್ಲ್ಯಾಟ್‌ಫಾರ್ಮ್‌ಗಳ ಸಾಮರ್ಥ್ಯದ ದೃಷ್ಟಿಯಿಂದ ನ್ಯೂಯಾರ್ಕ ನಗರದಲ್ಲಿರುವ ಗ್ರ್ಯಾಂಡ್ ಸೆಂಟ್ರಲ್ ಟರ್ಮಿನಲ್ ಅತ್ಯಂತ ದೊಡ್ಡ ರೈಲು ನಿಲ್ದಾಣ.

## ಇವನ್ನೂ ನೋಡಿ 
* ಬಸ್ ನಿಲ್ದಾಣ 
* ಮೆಟ್ರೋ ರೈಲು
* ಸಾರ್ವಜನಿಕ ಸಾರಿಗೆ
* ವಿಮಾನ ನಿಲ್ದಾಣ
* ಸಾರಿಗೆ
* ಭಾರತೀಯ ರೈಲ್ವೆ

## ಹೊರಗಿನ ಸಂಪರ್ಕಗಳು 
* ಭಾರತದ ರೈಲು ನಿಲ್ದಾಣಗಳು
* ಯೂರೊಪಿನ ಅತಿ ದೊಡ್ಡ ರೈಲು ನಿಲ್ದಾಣ
* ಇಟಾಲಿಯ ರೈಲು ನಿಲ್ದಾಣಗಳು
* ಬ್ರಿಟಿಷ ಹಾಗು ಐರಿಶ್ ರೈಲು ನಿಲ್ದಾಣಗಳ ಚಿತ್ರಗಳ 
* ಅಮೇರಿಕ ಹಾಗು ಕೆನಡಾ ದೇಶಗಳ ರೈಲು ನಿಲ್ದಾಣಗಳ ನೋಟ 

## ಉಲ್ಲೇಖಗಳು 
ವರ್ಗ:ಸಂಚಾರ ವ್ಯವಸ್ಥೆ
ಮೂಡಿಗೆರೆ

**ಮೂಡಿಗೆರೆ**ಯು ಕರ್ನಾಟಕ ರಾಜ್ಯದ ಚಿಕ್ಕಮಗಳೂರು ಜಿಲ್ಲೆಯ ಒಂದು ತಾಲೂಕು ಕೇಂದ್ರವಾಗಿದೆ. ಇದು ಜಿಲ್ಲಾ ಕೇಂದ್ರದಿಂದ ೩೦ ಕಿ.ಮೀ ದೂರದಲ್ಲಿದೆ.

ಹತ್ತಿರದ ವಿಮಾನ ನಿಲ್ದಾಣವೆಂದರೆ ೧೨೮ ಕಿ.ಮೀ (೮೦ ಮೈಲಿ) ದೂರದಲ್ಲಿರುವ ಮಂಗಳೂರು ವಿಮಾನ ನಿಲ್ದಾಣ. ಮೂಡಿಗೆರೆ ಕಾಫಿ ಮತ್ತು ಕರಿಮೆಣಸು ಉತ್ಪಾದನೆಗೆ ಹೆಸರುವಾಸಿಯಾಗಿದೆ.

## ಭೌಗೋಳಿಕತೆ ಮತ್ತು ವಾಯುಗುಣ
ಮೂಡಿಗೆರೆ ಪಟ್ಟಣವು  ನಲ್ಲಿದೆ. ಇದು ಸಮುದ್ರ ಮಟ್ಟದಿಂದ ಸರಾಸರಿ ೯೯೦ ಮೀ (೩,೨೫೦ ಅಡಿ) ಎತ್ತರದಲ್ಲಿದೆ. ಹೀಗಾಗಿ, ಇದು ಮಡಿಕೇರಿ, ಸೋಮವಾರಪೇಟೆ ಮತ್ತು ಚಿಕ್ಕಮಗಳೂರಿನ ನಂತರ ಕರ್ನಾಟಕದ ೪ ನೇ ಅತಿ ಎತ್ತರದ ಆಡಳಿತ ಪಟ್ಟಣವಾಗಿದೆ.

## ಜನಸಂಖ್ಯಾಶಾಸ್ತ್ರ
೨೦೦೧ ರ ಭಾರತದ ಜನಗಣತಿಯ ಪ್ರಕಾರ, ಮೂಡಿಗೆರೆ ೮,೯೬೨ ಜನಸಂಖ್ಯೆಯನ್ನು ಹೊಂದಿತ್ತು. ಜನಸಂಖ್ಯೆಯಲ್ಲಿ ಶೇಕಡ ೫೧ ರಷ್ಟು ಪುರುಷರು ಮತ್ತು ಶೇಕಡ ೪೯ ರಷ್ಟು ಮಹಿಳೆಯರು ಇದ್ದಾರೆ. ಮೂಡಿಗೆರೆ ಸರಾಸರಿ ಸಾಕ್ಷರತಾ ಪ್ರಮಾಣ ಶೇಕಡ ೮೨ ರಷ್ಟು ಇದೆ, ಇದು ರಾಷ್ಟ್ರೀಯ ಸರಾಸರಿ ಶೇಕಡ ೫೯.೫ ಕ್ಕಿಂತ ಹೆಚ್ಚಾಗಿದೆ. ಇದರಲ್ಲಿ ಪುರುಷ ಸಾಕ್ಷರತೆ ಶೇಕಡ ೮೫, ಮತ್ತು ಮಹಿಳಾ ಸಾಕ್ಷರತೆ ಶೇಕಡ ೭೯ ಆಗಿದೆ. ೨೦೦೧ ರಲ್ಲಿ ಮೂಡಿಗೆರೆಯಲ್ಲಿ, ಜನಸಂಖ್ಯೆಯ ಶೇಕಡ ೧೦ ರಷ್ಟು ೬ ವರ್ಷಕ್ಕಿಂತ ಕಡಿಮೆ ವಯಸ್ಸಿನವರು ಇದ್ದರು.

## ಗ್ರಾಮಗಳು
ಮೂಡಿಗೆರೆ ತಾಲ್ಲೂಕಿನಲ್ಲಿ ಇಪ್ಪತ್ತೊಂಬತ್ತು ಪಂಚಾಯಿತಿ ಗ್ರಾಮಗಳಿವೆ:

## ಪ್ರವಾಸಿ ಆಕರ್ಷಣೆಗಳು
ಮೂಡಿಗೆರೆಯಿಂದ ದಕ್ಷಿಣಕ್ಕೆ ೨೫ ಕಿ.ಮೀ ದೂರದಲ್ಲಿರುವ ಮೇಕನಗದ್ದೆ ಬಳಿಯ ಬೆಟ್ಟದ ಬೈರವೇಶ್ವರ ಮತ್ತು ಬೈರಾಪುರ (ಹೊಸಕೆರೆ) ಬಳಿಯ ನಾನ್ಯಾದ ಬೈರವೇಶ್ವರ, ಗುತ್ತಿ ಬಳಿಯ ದೇವರಮನೆ ದೇವಾಲಯಗಳು ಮೂಡಿಗೆರೆಯ ಜನಪ್ರಿಯ ಪ್ರವಾಸಿ ತಾಣಗಳಾಗಿವೆ. ಸುಂಕಸಾಲೆ ಗ್ರಾಮದ ಬಳಿಯ ಬಲ್ಲಾಳರಾಯನ ದುರ್ಗ ಅಥವಾ ದುರ್ಗದ ಬೆಟ್ಟವು ಮತ್ತೊಂದು ಚಾರಣ ಮತ್ತು ಪ್ರವಾಸಿ ಆಕರ್ಷಣೆಯಾಗಿದೆ. ಕೊಟ್ಟಿಗೆಹಾರದಿಂದ ಕಳಸಕ್ಕೆ ಪ್ರಯಾಣಿಸುವುದು ಮೂಡಿಗೆರೆ ತಾಲ್ಲೂಕಿನ ಕಾಫಿ ತೋಟಗಳು ಮತ್ತು ಹಸಿರು ಬೆಟ್ಟಗಳ ಮೋಡಿಮಾಡುವ ಅನುಭವವನ್ನು ನೀಡುತ್ತದೆ. ಶಂಕರ ಜಲಪಾತವು ಮೂಡಿಗೆರೆ ಬಳಿ ಇದೆ. ಇಲ್ಲಿ ಎತ್ತಿನ ಭುಜ ಎಂಬ ಚಾರಣ ತಾಣವಿದೆ. ಇದು ೧೩೦೦ ಮೀ (೪,೨೬೫ ಅಡಿ) ಎತ್ತರದಲ್ಲಿರುವ ಚಾರ್ಮಾಡಿ ಶ್ರೇಣಿಯ ಒಂದು ಭಾಗವಾಗಿದೆ.

ಮೂಡಿಗೆರೆಯು ಸಾಂಪ್ರದಾಯಿಕ ದೇವಾಲಯಗಳಿಂದ ಹಿಡಿದು ಟ್ರೆಕ್ಕಿಂಗ್ ತಾಣಗಳವರೆಗೆ ಭೇಟಿ ನೀಡಲು ಸಾಕಷ್ಟು ಸುಂದರವಾದ ಸ್ಥಳಗಳಿಗೆ ನೆಲೆಯಾಗಿದೆ. ಈ ತಾಣಗಳನ್ನು ತಪ್ಪಿಸಿಕೊಳ್ಳಬೇಡಿ! ಸ್ಥಳೀಯ ಹಾಟ್‌ಸ್ಪಾಟ್‌ಗಳಲ್ಲಿ ಮೂಡಿಗೆರೆಯ ನೈಸರ್ಗಿಕ ಸೌಂದರ್ಯವನ್ನು ಅನ್ವೇಷಿಸಿ.

## ಹೋಬಳಿಗಳು
* ಕಸಬ
* ಗೋಣಿಬೀಡು
* ಬಣಕಲ್
* ಬಾಳೂರು
* ಕಳಸ
* ದೇವವೃಂದ

## ಶಾಲೆಗಳು ಮತ್ತು ಕಾಲೇಜುಗಳು
ಮೂಡಿಗೆರೆಯಲ್ಲಿ ತೋಟಗಾರಿಕೆ ಕಾಲೇಜು ಸೇರಿದಂತೆ ಅನೇಕ ಖಾಸಗಿ ಮತ್ತು ಸರ್ಕಾರಿ ಶಾಲೆಗಳು ಮತ್ತು ಕಾಲೇಜುಗಳಿವೆ.

*ತೋಟಗಾರಿಕಾ ಮಹಾವಿದ್ಯಾಲಯ ಮೂಡಿಗೆರೆ
*ಸಂತಮಾರ್ಥಾ ಪ್ರೌಢ ಶಾಲೆ ಮತ್ತು ಪದವಿ ಪೂರ್ವ ಕಾಲೇಜು
*ಸರ್ಕಾರಿ ಪದವಿ ಪೂರ್ವ ಕಾಲೇಜು ಮತ್ತು ಪ್ರೌಢ ಶಾಲೆ
*ಡಿ.ಎಸ್.ಬಿ.ಜಿ.ಪ್ರಥಮ ದರ್ಜೆ ಕಾಲೇಜು
*ಒಕ್ಕಲಿಗರ ಸಂಘ ಸಿ.ಬಿ.ಎಸ್.ಇ ಶಾಲೆ ಮತ್ತು ಪದವಿ ಪೂರ್ವ ಕಾಲೇಜು

## ಗಮನಾರ್ಹ ವ್ಯಕ್ತಿಗಳು
*ಪೂರ್ಣಚಂದ್ರ ತೇಜಸ್ವಿ
*ವಿ.ಜಿ ಸಿದ್ಧಾರ್ಥ

## ಇದನ್ನೂ ನೋಡಿ
*ಮಂಗಳೂರು
*ಚಿಕ್ಕಮಗಳೂರು
*ಶೃಂಗೇರಿ
*ಹೊರನಾಡು

## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
ವರ್ಗ:ಚಿಕ್ಕಮಗಳೂರು ಜಿಲ್ಲೆಯ ತಾಲೂಕುಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಮೇ ೨೭

- ಮೇ ತಿಂಗಳಿನ ಇಪ್ಪತ್ತೇಳನೆ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೪೭ನೆ (ಅಧಿಕ ವರ್ಷದಲ್ಲಿ ೧೪೮ನೆ) ದಿನ. 

## ಪ್ರಮುಖ ಘಟನೆಗಳು
*
*
*

## ಜನನ
* ೧೯೬೨ - ಭಾರತದಕ್ರಿಕೆಟ್ ಆಟಗಾರ ರವಿಶಾಸ್ತ್ರಿ.
*
*

## ನಿಧನ
* ೧೯೬೪ - ಸ್ವಾತ್ರಂತ್ರ್ಯ ಹೋರಾಟಗಾರ, ಭಾರತದ ಮೊದಲ ಪ್ರಧಾನಮಂತ್ರಿ ಜವಾಹರಲಾಲ್ ನೆಹರು
*
*

## ದಿನಾಚರಣೆಗಳು
* 
*

## ಹೊರಗಿನ ಸಂಪರ್ಕಗಳು
*ಇತಿಹಾಸದಲ್ಲಿ ಈ ದಿನ 
*ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
*ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
*ಆನ್-ದಿಸ್-ಡೇ ತಾಣ

ವರ್ಗ: ದಿನಗಳು
ವರ್ಗ: ಮೇ
ಪುಲಿಗೆರೆ ಸೋಮನಾಥ

**ಪುಲಿಗೆರೆ ಸೋಮನಾಥ** ( ಕ್ರಿ.ಶ. ೧೨೯೯) - ಹಳಗನ್ನಡದ ಕವಿಗಳಲ್ಲೊಬ್ಬನು. ಹೊಯ್ಸಳ ರಾಜಾಶ್ರಯದಲ್ಲಿದ್ದನು

## ಜನನ ಸ್ಥಳ
ಸೋಮನಾಥನು ಗದಗ ಜಿಲ್ಲೆಯ ಲಕ್ಷ್ಮೇಶ್ವರ ತಾಲೂಕಿನ ಪುಲಿಗೆರೆಯವನು(ಈಗಿನ ಲಕ್ಶ್ಹ್ಮೇಶ್ವರ). ಪುಲಿಗೆರೆಯ ಸೋಮನಾಥ ಎಂದೇ ಪ್ರಸಿದ್ಧಿ.
ಕನ್ನಡ, ಸಂಸ್ಕೃತ ಭಾಷಾಪಂಡಿತನಾದ ಈತನ ಅಂಕಿತ **ಹರಹರಾ ಶ್ರೀ ಚೆನ್ನಸೋಮೇಶ್ವರಾ**.
**ಸೋಮೇಶ್ವರ ಶತಕ**ವನ್ನು ವೃತ್ತಛಂದಸ್ಸಿನಲ್ಲಿಯೂ ರಚಿಸಿದ್ದಾನೆ.            :**ಕೆಲವಂ ಬಲ್ಲವರಿಂದ ಕಲ್ತು ಕೆಲವಂ ಶಾಸ್ತ್ರಂಗಳಂ ಕೇಳುತಂ**.                    
:**ಕಲಿಸಿದಾತಂ ವರ್ಣಮಾತ್ರಂ ಗುರು**. 

## ನೋಡಿ
*ಸೋಮೇಶ್ವರ ಶತಕ
*ರತ್ನಾಕರವರ್ಣಿ

ವರ್ಗ:ಕವಿಗಳು
ವರ್ಗ:ಹಳಗನ್ನಡ ಕವಿಗಳು
ವರ್ಗ: ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ಮಾರ್ಚ್ ೧೭

ಮಾರ್ಚ್ - ಗ್ರೆಗೋರಿಯನ್ ಕ್ಯಾಲೆಂಡರ್‌ನ ಮೂರನೆಯ ತಿಂಗಳು. ಇದರಲ್ಲಿ ಮೂವತ್ತೊಂದು ದಿನಗಳು ಇರುತ್ತವೆ. [[]] - ಮಾರ್ಚ್ ತಿಂಗಳ ಹದಿನೇಳನೇ (೧೭ನೇ) ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೭೬ನೇ ದಿನ(ಅಧಿಕ ವರ್ಷದಲ್ಲಿ ೭೭ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೨೮೯ ದಿನಗಳು ಉಳಿದಿರುತ್ತವೆ.

## ಪ್ರಮುಖ ಘಟನೆಗಳು 
*

## ಜನನ 
* ೧೮೮೭ - ಕನ್ನಡದ ಖ್ಯಾತ ಸಾಹಿತಿಗಳಲ್ಲಬ್ಬರಾದ ಡಿ.ವಿ.ಗುಂಡಪ್ಪ
* ೧೯೨೬ - ಭಾರತದ ಮಾಜಿ ಪ್ರಧಾನಮಂತ್ರಿ ಚಂದ್ರಶೇಖರ್.
* ೧೯೦೫ - ಕನ್ನಡದ ಪ್ರಸಿದ್ಧ ಕವಿ,ಬರಹಗಾರ ಪು.ತಿ.ನರಸಿಂಹಾಚಾರ್.

## ನಿಧನ 
* ೧೭೯೦ - ಅಮೆರಿಕದ ಖ್ಯಾತ ಮುತ್ಸದ್ದಿ,ಅನ್ವೇಷಕ ಬೆಂಜಮಿನ್ ಫ್ರಾಂಕ್ಲಿನ್.
* ೧೯೯೭ - ಒಡಿಶಾ ಮುಖ್ಯಮಂತ್ರಿಯಾಗಿದ್ದ ಬಿಜು ಪಟ್ನಾಯಕ್.

## ರಜೆಗಳು/ಆಚರಣೆಗಳು 
*
*

## ಹೊರಗಿನ ಸಂಪರ್ಕಗಳು 
* ಇತಿಹಾಸದಲ್ಲಿ ಈ ದಿನ 
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

ವರ್ಗ:ದಿನಗಳು
ವರ್ಗ:ಮಾರ್ಚ್
ಶಿರಹಟ್ಟಿ

**ಶಿರಹಟ್ಟಿ** - ಗದಗ ಜಿಲ್ಲೆಯ ತಾಲೂಕುಗಳಲ್ಲೊಂದು. ತಾಲೂಕಿನ ಪುಲಿಗೆರೆಯಲ್ಲಿ ಖ್ಯಾತ ಹಳಗನ್ನಡ ಕವಿ ಆದಯ್ಯನು ಜೀವಿಸಿದ್ದನು. ಇಲ್ಲಿಯ ಸೋಮನಾಥ ದೇವಸ್ಥಾನ ಹೆಸರುವಾಸಿ. ಆಗಿನ ಪುಲಿಗೆರೆಯೇ ಈಗಿನ ಲಕ್ಷ್ಮೇಶ್ವರ. ಶಿರಹಟ್ಟಿಯ ಲಕ್ಷ್ಮೇಶ್ವರದಲ್ಲಿ ಸೋಮನಾಥ ದೇವಸ್ಥಾನ ಸೇರಿದಂತೆ ಮಹತ್ವದ ಸ್ಥಳಗಳಿವೆ.

## ಇತಿಹಾಸ
ಇತಿಹಾಸದಲ್ಲಿ ಶರಹಪೂರ ಎಂದು ದಾಖಲಾಗಿರುವ ಶಿರಹಟ್ಟಿಯಲ್ಲಿ ಶಿಥಿಲಕೋಟಿ ಇಂದಿಗೂ ಕಾಣಬಹುದಾಗಿದೆ. ಹಿಂದೂ-ಮುಸ್ಲಿಂ ಭಾವೈಕ್ಯತೆಯ ಕೇಂದ್ರವಾಗಿ ಶಿರಹಟ್ಟಿಯ ಫಕ್ಕಿರೇಶ್ವರ ಮಠ ಪ್ರಸಿದ್ಧಿ ಪಡೆದಿದೆ. ೩೦೦ ವರ್ಷಗಳ ಪ್ರಾಚಿನ ಇತಿಹಾಸ ಹೊಂದಿದ ಅವ್ವ ಲಿಂಗವ್ವನ ಸಮಾಧಿ ಇರುವ ಅವ್ವ ಲಿಂಗವ್ವನ ಮಠವೂ ಶಿರಹಟ್ಟಿಯಲ್ಲಿದೆ.

## ಸುತ್ತ ಮುತ್ತ
ಮಾಗಡಿ ಕೆರೆ-ಪಕ್ಷಿವಲಸೆಧಾಮ ಶಿರಹಟ್ಟಿಯಿಂದ ೮ಕಿ.ಮೀ ದೂರದಲ್ಲಿದೆ. ೩೫ ಹೆಕ್ಟೇರ್ ಜಾಗೆಯಲ್ಲಿ ಈ ಕೆರೆ ವ್ಯಾಪಿಸಿದ್ದು, ಸುಮಾರು ೧೩೦ ಜಾತಿಯ ೫೦೦೦ ಪಕ್ಷಿಗಳು ಪ್ರತಿವರ್ಷ ವಲಸೆ ಬರುತ್ತವೆ. ಇಲ್ಲಿ ಪ್ರಮುಖವಾಗಿ ಗೀರು ತಲೆಯ ಬಾತುಕೋಳಿಗಳು ಹೆಚ್ಚು. ಇದು ಅಕ್ಟೋಬರ್ ದಿಂದ ಫೆಬ್ರುವರಿಯವರೆಗೆ ಪಕ್ಷಿಗಳು ತುಂಬಿರುತ್ತವೆ. ಉತ್ತರ ಕರ್ನಾಟಕದ ಸಹ್ಯಾದ್ರಿ ಎನಿಸಿರುವ ಕಪ್ಪತಗುಡ್ಡದ ಸರಹದ್ದು ಹೊಂದಿದೆ.

## ಉಲ್ಲೇಖಗಳು 
ವರ್ಗ:ಗದಗ್ ಜಿಲ್ಲೆಯ ತಾಲೂಕುಗಳು
ವರ್ಗ:ಉಲ್ಲೇಖವಿಲ್ಲದ ಲೇಖನಗಳು
ಅಕ್ಟೋಬರ್ ೭

**ಅಕ್ಟೋಬರ್ ೭** - ಅಕ್ಟೋಬರ್ ತಿಂಗಳ ಏಳನೆ ದಿನ.
ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೮೦ನೆ (ಅಧಿಕ ವರ್ಷದಲ್ಲಿ ೨೮೧ನೆ) ದಿನ.

## ಪ್ರಮುಖ ಘಟನೆಗಳು 
*೨೦೦೧ ರಲ್ಲಿ - ಭಯೋತ್ಪಾದನೆಯ ವಿರುದ್ಧ ಜಾಗತಿಕ ಯುದ್ಧ ಸೆಪ್ಟೆಂಬರ್ 11 ರ ದಾಳಿಯ ಪರಿಣಾಮವಾಗಿ ಆರಂಭವಾಗುತ್ತದೆ. ಅಫ್ಘಾನಿಸ್ಥಾನ ಅಮೇರಿಕಾದ ಆಕ್ರಮಣದ ನೆಲದ ಮೇಲೆ ವಾಯು ದಾಳಿ ಮತ್ತು ನಿಗೂಢ ಕಾರ್ಯಾಚರಣೆಗಳು ಶುರು ಆದವು.
*೨೦೦೩ ರಲ್ಲಿ - ಕ್ಯಾಲಿಫೋರ್ನಿಯಾ ರಾಜ್ಯಪಾಲರು, ಗ್ಯಾರಿ ಡೇವಿಸ್, ಅರ್ನಾಲ್ಡ್ ಶ್ವಾರ್ಜಿನೆಗ್ಗರ್ ಪರವಾಗಿ ಕರೆಸಿಕೊಳ್ಳುತ್ತರೆ.
*೨೦೦೮ ರಲ್ಲಿ - ಕ್ಷುದ್ರಗ್ರಹ ೨೦೦೮ ಟಿಸಿ೩ ಭೂಮಿಯ ಮೇಲೆ ಪರಿಣಾಮಿಸುತ್ತದೆ.
*೨೦೧೬ ರಲ್ಲಿ - ಹರಿಕೇನ್ ಮ್ಯಾಥ್ಯೂ ಹಿನ್ನೆಲೆಯಲ್ಲಿ, ಸತ್ತವರ ಸಂಖ್ಯೆ ೮೦೦ಕ್ಕೆ ಏರುತ್ತದೆ.
## ಜನನ 
* 
* 
## ನಿಧನ 
* ೧೯೭೫ - ಕನ್ನಡದ ಖ್ಯಾತ ಸಾಹಿತಿಗಳಲ್ಲಬ್ಬರಾದ ಡಿ.ವಿ.ಗುಂಡಪ್ಪ
## ರಜೆಗಳು/ಆಚರಣೆಗಳು 
* 

## ಹೊರಗಿನ ಸಂಪರ್ಕಗಳು 
* ಇತಿಹಾಸದಲ್ಲಿ ಈ ದಿನ 
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

ವರ್ಗ:ದಿನಗಳು
ವರ್ಗ:ಅಕ್ಟೋಬರ್
ಜಲ ಚಿನ್ಹೆ

**ವಾಟರ್ ಮಾರ್ಕ್**

ಭಾರತದಲ್ಲಿ ಚಲಾವಣೆಯಲ್ಲಿರುವ  ೧೦ ರೂಪಾಯಿ, ೨೦ ರೂಪಾಯಿ. ಅಥವಾ ಯಾವುದೇ ಮೌಲ್ಯದ ನೋಟುಗಳಲ್ಲಿ ಗಮನಿಸಿದಾಗ ಅದರಲ್ಲಿ ಗಾಂಧಿ ಅಥವಾ ಸಿಂಹಗಳ ಚಿತ್ರವಿರುತ್ತದೆ. ಹಾಗೆ ನೋಡಿದರೆ ಕಾಣಿಸುವುದಿಲ್ಲ. ಬೆಳಕಿಗೆ ಎದುರಾಗಿ ಹಿಡಿದರೆ ಸ್ಪಷ್ಟವಾಗಿ ಕಾಣುತ್ತದೆ. ಇದನ್ನು **ವಾಟರ್ ಮಾರ್ಕ್** ಎನುತ್ತಾರೆ. ಇದೇ ರೀತಿ ವಿವಿಧ ದೇಶದ ನೋಟುಗಳು ಬೇರೆ ಬೇರೆ ರೀತಿಯ ಚಿನ್ಹೆಗಳನ್ನು ಹೊಂದಿರುತ್ತವೆ.

ನೋಟುಗಳು ನಕಲಿ ನೋಟಗಳನ್ನು ಗುರುತಿಸುವಲ್ಲಿ ನೆರವಾಗಬಲ್ಲ ಒಂದು ಅಂಶ ಇದು. ಮೊದಲಬಾರಿಗೆ ಇದನ್ನು ಬಳಕೆಗೆ ತಂದವರು ಇಟಾಲಿಯನ್ನರು. ೧೨೭೦ರಲ್ಲೇ ಇದನ್ನು ಬಳಸಿದ್ದರು. ಆದರೆ ಅವರು ನೋಟುಗಳಲ್ಲಿ ಬಳಸಿರಲಿಲ್ಲ. ಇಂಗ್ಲೆಂಡಿನಲ್ಲಿ  ೧೬೯೭ರಲ್ಲಿ ನೋಟಿನಲ್ಲಿ ಈ ವಾಟರ್ ಮಾರ್ಕನ್ನು ಬಳಸಿದ್ದರು. ನೋಟುಗಳು ನಕಲಿ ಮಾಡಲು ಬಾರದಿರುವಂತೆ ಕಾಪಾಡುವುದು ಉದ್ದೇಶವಾಗಿತ್ತು. ಇದರಲ್ಲೂ ಪ್ರಯೋಗಗಳಾದವು. ಏಕ ವರ್ಣ, ದ್ವಿವರ್ಣ ಮಾರ್ಕುಗಳನ್ನು ಬಳಸುವ ಪ್ರಯತ್ನ ನಡೆಯಿತು. ಬೆಲ್ಜಿಯಮ್೧೯೯೮ರಲ್ಲಿ ಬಿಡುಗಡೆ ಮಾಡಿದ ೫೦೦ ಫ್ರಾಂಕ್ ಮೌಲ್ಯದ ನೋಟಿನಲ್ಲಿ ದ್ವಿವರ್ಣದ ಮಾರ್ಕ್  ಬಳಸಲಾಯಿತು. ಆದರೆ ಸಾಮಾನ್ಯವಾಗಿ ಏಕವರ್ಣ ವಾಟರ್ಮಾರ್ಕ್ ಹೆಚ್ಚಾಗಿ ಬಳಕೆಯಲ್ಲಿದೆ.

ವರ್ಗ:ಸಮಾಜ
ಕೀನ್ಯಾ

**ಕೀನ್ಯಾ** - ಆಫ್ರಿಕಾ ಖಂಡದಲ್ಲಿನ ದೇಶಗಳಲ್ಲೊಂದು.

"ಎಲ್ಲರೂ ಒಟ್ಟಾಗಿ ಮುನ್ನಡೆಯೋಣ" ಎಂಬ ಧ್ಯೇಯವಾಕ್ಯವನ್ನು ಹೊಂದಿರುವ ಈ ದೇಶದ ರಾಜಧಾನಿ ನೈರೋಬಿ

## ಸ್ವಾತಂತ್ರ್ಯ 
ಕೀನ್ಯಾ ದೇಶವು ೧೯೬೩ರ ಡಿಸೆಂಬರ್ ೧೨ರಂದು ಸ್ವಾತಂತ್ರ್ಯ ಪಡೆಯಿತು.
## ನೋಡಿ
*ವನ್ಯಜೀವಿ ಅಭಯಾರಣ್ಯ;ನೋಡು ಬಾರ, ‘ಮಸಾಯಿ ಮಾರ’;ಪ್ರಜಾವಾಣಿ ;26 Mar, 2017 

## ಉಲ್ಲೇಖಗಳು
ವರ್ಗ:ಆಫ್ರಿಕ ಖಂಡದ ದೇಶಗಳು
ನರಸಿಂಹರಾಜಪುರ

**ನರಸಿಂಹರಾಜಪುರ** ಅಥವಾ ಎನ್‌ಆರ್‌ಪುರ ಕರ್ನಾಟಕ ರಾಜ್ಯದ ಚಿಕ್ಕಮಗಳೂರು ಜಿಲ್ಲೆಯ ಪಟ್ಟಣ ಮತ್ತು ತಾಲೂಕು ಕೇಂದ್ರವಾಗಿದೆ. ಇದು ಜಿಲ್ಲೆಯ ಮಲೆನಾಡು ಪ್ರದೇಶದಲ್ಲಿ ನೆಲೆಗೊಂಡಿದೆ. ೨೦೦೧ ರ ಜನಗಣತಿಯ ಪ್ರಕಾರ ನರಸಿ೦ಹರಾಜಪುರದ ಒಟ್ಟು ಜನಸ೦ಖ್ಯೆ ೭೪೪೧. ಇದರಲ್ಲಿ ೫೦% ಗ೦ಡಸರು ಹಾಗು ೪೯% ಹೆ೦ಗಸರಿದ್ದಾರೆ.
 
## ಇತಿಹಾಸ
ನರಸಿ೦ಹರಾಜಪುರಕ್ಕಿದ್ದ ಮೊದಲ ಹೆಸರು *ಯೆಡೆಹಳ್ಳಿ* ಎ೦ಬುದಾಗಿತ್ತು. ಮೈಸೂರು ಸ೦ಸ್ಥಾನದ ಒಡೆಯರಾಗಿದ್ದ ನರಸಿ೦ಹರಾಜ ಒಡೆಯರ್ ಅವರು ಸುಮಾರು ೧೯ ನೆಯ ಶತಮಾನದ ಅವಧಿಯಲ್ಲಿ ಯೆಡೆಹಳ್ಳಿಗೆ ಭೇಟಿ ನೀಡಿದ್ದರು. ತದನ೦ತರ ಯೆಡೆಹಳ್ಳಿ ಎ೦ಬ ಹೆಸರು ಬದಲಾಗಿ ನರಸಿ೦ಹರಾಜಪುರ ಎ೦ದಾಯಿತು. ಈಗ ನರಸಿ೦ಹರಾಜಪುರದ ಬದಲಾಗಿ ಎನ್.ಆರ್.ಪುರ ಎ೦ಬ ಹೆಸರು ಬಳಕೆಯಲ್ಲಿದೆ. ಈ ತಾಲ್ಲೂಕನ್ನು ಗಂಗ, ಕದಂಬ, ಸಂತರ, ಹೊಯ್ಸಳ ಮತ್ತು ವಿಜಯನಗರ ಅರಸರು ಆಳಿದ್ದರು.

## ಭೂಗೋಳಶಾಸ್ತ್ರ
ನರಸಿಂಹರಾಜಪುರವು  ನಲ್ಲಿದೆ ಮತ್ತು ಸರಾಸರಿ ೬೯೭ ಮೀ (೨,೨೮೭ ಅಡಿ) ಎತ್ತರವನ್ನು ಹೊಂದಿದೆ. ನರಸಿಂಹರಾಜಪುರವು ೭,೪೪೧ ಜನಸಂಖ್ಯೆಯನ್ನು ಹೊಂದಿತ್ತು. ಜನಸಂಖ್ಯೆಯ ೫೧% ಪುರುಷರು ಮತ್ತು ೪೯% ಮಹಿಳೆಯರು ಇದ್ದರು. ನರಸಿಂಹರಾಜಪುರವು ಸರಾಸರಿ ೯೧% ಸಾಕ್ಷರತೆಯನ್ನು ಹೊಂದಿದೆ, ಇದು ರಾಜ್ಯದ ಸರಾಸರಿ ೭೫.೩% ಗಿಂತ ಹೆಚ್ಚಾಗಿದೆ: ಪುರುಷರ ಸಾಕ್ಷರತೆ ೯೩% ಮತ್ತು ಮಹಿಳಾ ಸಾಕ್ಷರತೆ ೮೮% ಆಗಿದೆ. ನರಸಿಂಹರಾಜಪುರದಲ್ಲಿ, ಜನಸಂಖ್ಯೆಯ ೧೨% ನಷ್ಟು ೬ ವರ್ಷಕ್ಕಿಂತ ಕಡಿಮೆ ವಯಸ್ಸಿನವರು ಇದ್ದರು.

## ಧಾರ್ಮಿಕ ಹಾಗೂ ಪ್ರವಾಸಿ ತಾಣ
ನರಸಿ೦ಹರಾಜಪುರ ತಾಲೂಕಿನ ಸಿ೦ಹನಗದ್ದೆಯಲ್ಲಿರುವ ಶ್ರೀ ಜ್ವಾಲಾಮಾಲಿನಿ ದೇವಸ್ಥಾನವು ಜೈನ ಧರ್ಮದವರಿಗೆ ಒಂದು ಪುಣ್ಯ ಕ್ಷೇತ್ರವಾಗಿದೆ. ಇದು ಕರ್ನಾಟಕದಲ್ಲಿರುವ ಪ್ರಮುಖ ಜೈನ ಬಸದಿಗಳೊಲ್ಲೊ೦ದಾಗಿದೆ. ಈ ಬಸದಿಯಲ್ಲಿರುವ ಶ್ರೀ ಜ್ವಾಲಾಮಾಲಿನಿ ದೇವಿಯ ಕಪ್ಪು ವರ್ಣದ ವಿಗ್ರಹವು ಸುಮಾರು ೫೦೦ ರಿಂದ ೬೦೦ ವರ್ಷ ಹಳೆಯದಾಗಿದೆ. ಈ ದೇವಸ್ಥಾನವು ಶ್ರೀ ಜ್ವಾಲಾಮಾಲಿನಿ ದೇವಿಯ ಅತಿಶಯಗಳಿಗೆ ಹೆಸರುವಾಸಿಯಾಗಿದೆ. ಶ್ರೀ ಜ್ವಲಾಮಾಲಿನಿ ದೇವಿಯು ೮ ನೇಯ ತೀರ್ಥ೦ಕರನಾದ, ಶ್ರೀ ಭಗವಾನ್ ಚ೦ದ್ರಪ್ರಭುರವರ ಯಕ್ಷಿಣಿಯಾಗಿದ್ದರೆ೦ದು ಇತಿಹಾಸದಲ್ಲಿದೆ.

ಸುಮಾರು ೬೦೦ ವರ್ಷಗಳ ಹಿ೦ದೆ ಗೆರ್ಸೊಪ್ಪಸೊಡುವ ಸಾಮ್ರಾಜ್ಯದ ರಾಜ್ಯಧಾನಿಯು ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿರುವ ಹೊನ್ನಾವರದಿ೦ದ ೨೭ ಕಿ.ಮೀ ದೂರದಲ್ಲಿತ್ತು. ಆಗ ಅಲ್ಲಿನ ರಾಣಿಯಾಗಿದ್ದ ಚೆನ್ನಭೈರಾ ದೇವಿಯು ಸುಮಾರು ೭೦೦ ದೇವಸ್ಥಾನಗಳನ್ನು ರಾಜ್ಯದಾದ್ಯ೦ತ ಕಟ್ಟಿಸಿದ್ದಳು. ಪೋರ್ಚುಗೀಸರು ರಾಣಿಯನ್ನು ಸೋಲಿಸಿ ರಾಜ್ಯವನ್ನು ತಮ್ಮ ವಶಕ್ಕೆ ಮಾಡಿಕೊ೦ಡಾಗ ಈ ದೇವಸ್ಥಾನಗಳನ್ನು ಕೆಡವಿ ಹಾಕಿದ್ದರು. ಈಗ ಕೇವಲ ಈ ದೇವಸ್ಥಾನಗಳ ಪಳೆಯುಳಿಕೆಗಳು ಮಾತ್ರ ಉಳಿದಿವೆ. ಸಿ೦ಹನಗದ್ದೆಯಲ್ಲಿರುವ ಈ ಕ್ಷೇತ್ರದಲ್ಲಿ ಇ೦ತಹ ೬ ದೇವಸ್ಥಾನಗಳನ್ನು ಕಾಣಬಹುದಾಗಿದೆ. ಇದನ್ನು ೧೯೯೪ ರಲ್ಲಿ ಪುನರ್ನಿರ್ಮಿಸಲಾಗಿತ್ತು. ಹಳೆಯ ಪಳೆಯುಳಿಕೆಗಳಲ್ಲದೆ ಹೊಸದಾಗಿ, ಹೊಸ ಶೈಲಿಯಲ್ಲಿ ನಿರ್ಮಿಸಿರುವ ದೇವಸ್ಥಾನಗಳನ್ನು ಈಗ ಇಲ್ಲಿ ಕಾಣಬಹುದು.

ಭದ್ರಾ ಜಲಾಶಯದ ಹಿನ್ನೀರಿನ ಮಧ್ಯದಲ್ಲಿರುವ ಭವಾನಿ ಶಂಕರ ದೇವಾಲಯವು ನರಸಿಂಹರಾಜಪುರದಿಂದ ೧೫ ಕಿಮೀ ದೂರದಲ್ಲಿದೆ.

### ಪ್ರವಾಸಿ ತಾಣಗಳ ಪಟ್ಟಿ
* ಶ್ರೀ ಜ್ವಾಲಾಮಾಲಿನಿ ಅತೀಶಯ ಕ್ಷೇತ್ರ (ಬಸ್ತಿಮಠ)
* ಶ್ರೀ ರಂಗನಾಥಸ್ವಾಮಿ ಬೆಟ್ಟ (ಕೂಸ್ಗಲ್)
* ತಡಸಾ  ಸೇತುವೆ ಮತ್ತು ಭದ್ರಾ ನದಿ (ನರಸಿಂಹರಾಜಪುರ)
* ದೇವಿ ದಾನಿವಾಸ ದುರ್ಗಾಪರಮೇಶ್ವರಿ ದೇವಸ್ಥಾನ (ಮಡಬೂರು)
* ಲಿಟಲ್-ಫ್ಲವರ್ ಚರ್ಚ್ (ನರಸಿಂಹರಾಜಪುರ)
* ಹೆಬ್ಬೆ ದೇವಸ್ಥಾನ (ಹೆಬ್ಬೆ)
* ರಂಭಾಪುರಿ ಮಠ (ಬಾಳೆಹೊನ್ನೂರು)
* ಮಡಬೂರು‌ ಎಸ್ಟೇಟ್
* ಶ್ರೀ ದುರ್ಗಾಂಭ ದೇವಸ್ಥಾನ (ಮೇಲ್ಪಾಲ್) 
* ಉದ್ಭವ ಗಣಪತಿ ದೇವಸ್ಥಾನ (ಮೇಲ್ಪಾಲ್)
* ಭದ್ರಾ ಸೇತುವೆ (ಬಾಳೆಹೊನ್ನೂರು)

## ಸಾರಿಗೆ
* ಹತ್ತಿರದ ವಿಮಾನ ನಿಲ್ದಾಣ: ಮಂಗಳೂರು ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣ (೧೫೫ ಕಿಮೀ) ಮತ್ತು ಶಿವಮೊಗ್ಗ ವಿಮಾನ ನಿಲ್ದಾಣ (೫೦ ಕಿಮೀ)
* ಹತ್ತಿರದ ರೈಲು ನಿಲ್ದಾಣ: ಭದ್ರಾವತಿ (ಬಿಡಿವಿಟಿ) (೫೧ ಕಿಮೀ)

## ಗಮನಾರ್ಹ ವ್ಯಕ್ತಿಗಳು
* ಎಂ.ಕೆ.ಇಂದಿರಾ - ಜನಪ್ರಿಯ ಕನ್ನಡ ಕಾದಂಬರಿಗಾರ್ತಿ
* ಸುದೀಪ್ - ಕನ್ನಡ ಚಿತ್ರರಂಗದ ನಟ
* ಎಚ್.ಸಿ.ಕಪಿನಿಪತಿ ಭಟ್ಟ - ಸರ್ ಎಂ.ವಿಶ್ವೇಶ್ವರಯ್ಯ ಅವರೊಂದಿಗೆ ನಿಕಟವಾಗಿ ಕೆಲಸ ಮಾಡಿದ ಎನ್.ಆರ್.ಪುರದ ಮೊದಲ ಎಂಜಿನಿಯರ್.

## ಉಲ್ಲೇಖಗಳು
ವರ್ಗ:ಚಿಕ್ಕಮಗಳೂರು ಜಿಲ್ಲೆಯ ತಾಲೂಕುಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಪಿ.ಬಿ.ಕಲ್ಲಾಪುರ

**ಪ್ರಹ್ಲಾದ ಭೀಮರಾವ ಕಲ್ಲಾಪುರ** ಇವರು ೧೯೪೩ ಫೆಬ್ರುವರಿ ೨೫ರಂದು ಜನಿಸಿದರು. ಇವರು ಧಾರವಾಡದಲ್ಲಿ  ವೈದ್ಯಕೀಯ ವೃತ್ತಿಯಲ್ಲಿ ತೊಡಗಿದ್ದಾರೆ. ಅನೇಕ ವೈದ್ಯಕೀಯ ಹಾಗು ಸಾಂಸ್ಕೃತಿಕ ಸಂಘಟನೆಗಳ ಪದಾಧಿಕಾರಿಯಾಗಿ ಸೇವೆ ಸಲ್ಲಿಸಿದ್ದಾರೆ.

## ಪ್ರವೃತ್ತಿ
ವೃತ್ತಿಯಿಂದ ವೈದ್ಯರಾದ ಡಾ|ಕಲ್ಲಾಪುರ ಇವರಿಗೆ ಅನೇಕ ಹವ್ಯಾಸಗಳಿವೆ. ಕನ್ನಡ ಪತ್ರಿಕೆಗಳ ಸಾಹಿತ್ಯವಿಭಾಗಕ್ಕೆ ಇವರು ನೂರಾರು ಹರಟೆಗಳನ್ನು ನೀಡಿದ್ದಾರೆ, ನೀಡುತ್ತಲೆ ಇದ್ದಾರೆ ; ವೈದ್ಯಕೀಯ ಲೇಖನಗಳನ್ನು ರಚಿಸಿದ್ದಾರೆ. ಆದರೆ ಯಾವುದೆ ಸಂಕಲನವನ್ನು ಹೊರತರುವ ಗೋಜಿಗೆ ಹೋಗಿಲ್ಲ!

Burns’ Association of Indiaದ ಧಾರವಾಡ ಶಾಖೆಯ ಸಹಕಾರ್ಯದರ್ಶಿಯಾದ ಇವರ  ಸಂದರ್ಶನಗಳು ದೂರದರ್ಶನ ಹಾಗು ಆಕಾಶವಾಣಿ ಮುಖಾಂತರ ಪ್ರಸಾರವಾಗಿವೆ. ಧಾರವಾಡ,ಹುಬ್ಬಳ್ಳಿಗಳಲ್ಲಿ ಈ ವಿಷಯಕ್ಕೆ ಸಂಬಂಧಿಸಿದಂತೆ ಪ್ರಾತ್ಯಕ್ಷಿಕೆಗಳನ್ನು ನೀಡಿದ್ದಾರೆ.

ಧಾರವಾಡದಲ್ಲಿ  ಪ್ರತಿ ವರ್ಷದ ಎಪ್ರಿಲ್ ತಿಂಗಳ ಮೊದಲನೆಯ ರವಿವಾರದಂದು ಡಾ| ಕಲ್ಲಾಪುರ ಹಾಗು ಗೆಳೆಯರ ಹಾಸ್ಯಕೂಟವು ನಡೆಯಿಸಿಕೊಡುವ ಹಾಸ್ಯಸಂಜೆ ಉಚಿತ ಕಾರ್ಯಕ್ರಮವು ಧಾರವಾಡದ ಒಂದು ಅತ್ಯಂತ ಜನಪ್ರಿಯ ಕಾರ್ಯಕ್ರಮವಾಗಿದೆ.

೧೯೮೭ರಲ್ಲಿ ಕರ್ನಾಟಕಸರಕಾರವು ಪ್ರಕಟಿಸಿದ ಭಾರತದ ಗೆಸೆಟಿಯರ್ ದಲ್ಲಿ “ವೈದ್ಯಕೀಯ ಹಾಗು ಸಾರ್ವಜನಿಕ ಸೇವೆಗಳು” ವಿಭಾಗವನ್ನು ಅಚ್ಚುಕಟ್ಟಾಗಿ  ಕನ್ನಡಕ್ಕೆ ಭಾಷಾಂತರಿಸಿಕೊಟ್ಟಿದ್ದು ಡಾ: ಕಲ್ಲಾಪುರ ಅವರ ಮಹತ್ವದ ಸಾಧನೆಗಳಲ್ಲೊಂದು.

ವರ್ಗ:ಸಾಹಿತಿಗಳು
ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ವರ್ಗ:೧೯೪೩ ಜನನ
ಪಿ.ವಿ.ನಾರಾಯಣ

**ಡಾ| ಪಿ.ವಿ.ನಾರಾಯಣ** ಇವರು ಬೆಂಗಳೂರಿನ ವಿಜಯಾ ಕಾಲೇಜಿನಲ್ಲಿ ಕನ್ನಡ ವಿಭಾಗದಲ್ಲಿ ಪ್ರವಾಚಕರಾಗಿದ್ದಾರೆ. “ಬಳ್ಳಿಗಾವೆ”,  “ವಚನ ಚಳುವಳಿ”, “ವಚನ ಸಾಹಿತ್ಯ-ಒಂದು ಸಾಂಸ್ಕೃತಿಕ ಅಧ್ಯಯನ” ಮೊದಲಾದ ವಿಮರ್ಶಾ ಗ್ರಂಥಗಳನ್ನಲ್ಲದೆ  ಮೂರು ಸಂಪಾದಿತ, ಆರು ಅನುವಾದಿತ ಕೃತಿಗಳನ್ನು ಹಾಗು ಎಂಟು ಕಾದಂಬರಿಗಳನ್ನು  ಪ್ರಕಟಿಸಿದ್ದಾರೆ. ಬಸವಣ್ಣನವರನ್ನು ಕುರಿತು ತೀವ್ರ ವಿವಾದ ಉಂಟು ಮಾಡಿದ ಇವರ ಕೃತಿ "ಧರ್ಮಕಾರಣ"ವನ್ನು ಸಾರ್ವಜನಿಕರ ಒತ್ತಾಯದ ಮೆರೆಗೆ ಕರ್ನಾಟಕ ಸರ್ಕಾರವು ನಿಷೇಧಿಸಿದೆ. ಸುಪ್ರೀಂ ಕೋರ್ಟ ಕೂಡಾ ಈ ಕೃತಿಯ ನಿಷೇಧವನ್ನು ಎತ್ತಿ ಹಿಡಿದಿದೆ.

ವರ್ಗ:ಸಾಹಿತಿಗಳು
ಸ.ಉಷಾ

**ಸ.ಉಷಾ** ಇವರು ೧೯೫೪ ಏಪ್ರಿಲ್ ೫ರಂದು ಮೈಸೂರಿನಲ್ಲಿ ಜನಿಸಿದರು. ಸದ್ಯದಲ್ಲಿ ಹಾಸನ ಜಿಲ್ಲೆಯ ಅರಸಿಕೆರೆಯ ಹೊಯ್ಸಳೇಶ್ವರ ಕಾಲೇಜಿನಲ್ಲಿ ಕನ್ನಡ ಉಪನ್ಯಾಸಕಿಯಾಗಿದ್ದಾರೆ.
ಇವರು ಪ್ರಾಧ್ಯಾಪಕವೃತ್ತಿಯಿಂದ ನಿವೃತ್ತರಾಗಿದ್ದು, ಪ್ರಸ್ತುತ ಶಿವಮೊಗ್ಗದಲ್ಲಿ ನೆಲೆಸಿದ್ದಾರೆ, ಇವರ ಪತಿ ವೈ. ಮಂಜಪ್ಪ.

ಕವನ ಸಂಕಲನ: ಈ ನೆಲದ ಹಾಡು, ಆತ್ಮಕಥೆ:~ ತೊಗಲು ಬೊಂಬೆ, 
ಕಾದಂಬರಿ: ಕಸೂತಿ,
ಪ್ರಶಸ್ತಿ: ವರ್ಧಮಾನ ಪ್ರಶಸ್ತಿ, ರಾಜ್ಯ ಸಾಹಿತ್ಯ ಅಕಾಡೆಮಿ,

ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ವರ್ಗ:೧೯೫೪ ಜನನ
ಜಯತೀರ್ಥ ಮೇವುಂಡಿ

ಪಂಡಿತ್ **ಜಯತೀರ್ಥ ಮೇವುಂಡಿ** ಕಿರಾನ ಘರಾನ (ಹಾಡುವ ಶೈಲಿ) ಯ ಹಿಂದುಸ್ತಾನಿ ಶಾಸ್ತ್ರೀಯ ಸಂಗೀತದ ಗಾಯಕ.

## ಆರಂಭಿಕ ಜೀವನ 
ಜಯತೀರ್ಥ ಮೇವುಂಡಿ ಜನಿಸಿದ್ದು ಕರ್ನಾಟಕದ ಹುಬ್ಬಳ್ಳಿಯಲ್ಲಿ. ಅವರು ಸಂಗೀತ ಪರಿಸರದಲ್ಲಿ ಬೆಳೆದರು ಮತ್ತು ಸಣ್ಣ ವಯಸ್ಸಿಲ್ಲಿ ಪುರಂದರ ದಾಸ ಕೃತಿಗಳನ್ನು ಹಾಡಲು ಬಹಳ ಇಷ್ಟಪಡುತ್ತಿದ್ದು ತಾಯಿ ಸುಧಾಬಾಯಿ ಪ್ರೋತ್ಸಾಹಿಸಿ ಅವರಿಗೆ ಸಣ್ಣ ವಯಸ್ಸಿನಲ್ಲೇ ಸಂಗೀತ ಅಭ್ಯಾಸ ನೀಡಿದರು
thumb|390x390px|Jayateerth Mevundi & Priyadarshini in 'Geet Bandish Milan' Musical Show
ಅವರು ಆಲ್ ಇಂಡಿಯಾ ರೇಡಿಯೊದಲ್ಲಿ 'ಎ' ಶ್ರೇಣಿಯ ಕಲಾವಿದರಾಗಿದ್ದಾರೆ.

## ಡಿಸ್ಕೋಗ್ರಫಿ 
### ಹಿಂದೂಸ್ತಾನಿ ಶಾಸ್ತ್ರೀಯ 
* ಬಿಲಾಸ್ಖಾನಿ ತೋಡಿ, ಅಭೋಗಿ ಕಾನಡಾ ಮತ್ತು ಬಸಂತ್, ಅಲುರ್ಕರ್ ಮ್ಯೂಸಿಕ್ ಹೌಸ್ 2000
* ಯಮನ್ ಮತ್ತು ಮಾರ್ವಾ, ಅಲುರ್ಕರ್ ಮ್ಯೂಸಿಕ್ ಹೌಸ್ 2000
* ಲಲಿತ್, ಗುಣಕಲಿ ಮತ್ತು ಶುಧ್ ಸರಂಗ್, ಅಲುರ್ಕರ್ ಮ್ಯೂಸಿಕ್ ಹೌಸ್ 2000
* ದರ್ಬಾರಿ ಕಾನಡಾ, ಭೈರವಿ, ಡ್ರೀಮ್ಸ್ ಎಂಟರ್‌ಟೈನ್‌ಮೆಂಟ್, 2010 ರಲ್ಲಿ ' **ಜಮುನಾ ಕೆ ತೀರ್** ' ಎಂಬ ಹೆಚ್ಚುವರಿ ಟ್ರ್ಯಾಕ್‌ನೊಂದಿಗೆ
* ಭಾರತೀಯ ಚಲನಚಿತ್ರ ಮತ್ತು ಶಾಸ್ತ್ರೀಯ ಸಂಯೋಜಕ ಮಹೇಶ್ ಮಹದೇವ್ ಅವರು ಸೃಷ್ಟಿಸಿ ಸಂಯೋಜಿಸಿರುವ 'ಭೀಮ್ ಸೇನ್' ಎಂಬ ಹೊಸ ರಾಗದಲ್ಲಿ  **ಗಿರಿಧರ್ ಗೋಪಾಲ್ ಶ್ಯಾಮ್** ವಿಲಾಂಬಿತ್ ಮತ್ತು ಮಧ್ಯ ಲಯ ಬಂದಿಶ್, **ಮನ್ ಕೆ ಮಂದಿರ್ ಅಯೋರೇ** ' **ದೃತ್ ಬಂದಿಶ್** - ಪಿ ಎಂ ಆಡಿಯೋಸ್ ಮೂಸಿಕ್ ಕಂಪನಿಯಲ್ಲಿ ಹಾಡಿದ್ದಾರೆ.

### ಕನ್ನಡ ಭಕ್ತಿಗೀತೆಗಳು
* ರಂಗ ಬಾರೋ ಪಾಂಡುರಂಗ ಬಾರೊ - ದಸರ ಪದಗುಲು, ಗಣಸಂಪದ ಲೈವ್ ಕ್ಯಾಸೆಟ್‌ಗಳು
* ನಾರಾಯಣ ತೆ ನಮೋ ನಮೋ, ಗಣಸಂಪದ ಲೈವ್ ಕ್ಯಾಸೆಟ್ 2007

### ಕನ್ನಡ ಚಲನಚಿತ್ರ ಗೀತೆಗಳು 
* ಕಲ್ಲರಲಿ ಹೂವಾಗಿ, ಆಕಾಶ್ ಆಡಿಯೋ 2006 ಚಿತ್ರದ ಹಾಡು ಮೈಸೂರು ದೇಶ ಅಮರಾ ದೇಶ್

### ಮರಾಠಿ ಗೀತೆಗಳು 
* ಪುಷ್ಪಕ್ ವಿಮಾನ್ 2018 ಚಿತ್ರದ ಆನಂದಚೆ **ದೋಹಿ** ಮತ್ತು ದೇಹ್ ಪಾಂಡುರಂಗ್ ಹಾಡುಗಳು
* ಮಹೇಶ್ ಮಹದೇವ್ ಅವರ ಹೊಸ ರಾಗ ಮುಕ್ತಿಪ್ರದಾಯಿನಿಯಲ್ಲಿ  ಸಮರ್ತ್ ರಾಮದಾಸ್ ಸಾಹಿತ್ಯದ' **ಧ್ಯಾನ್ ಕರು ಝಾತಾ** ' ಅಭಾಂಗ್,  2019 ರಲ್ಲಿ ಆಡಿಯೋ ಲೇಬಲ್ ಪಿ.ಎಂ.ಆಡಿಯೋಸ್ ಬಿಡುಗಡೆ ಮಾಡಿದೆ

## ಉಲ್ಲೇಖಗಳು 
Dhyan Karu zata : https://music.apple.com/in/album/santanche-abhang-single/1485681835

About Rag Bhimsen: https://www.indiantalentmagazine.com/2019/02/05/mahesh-mahadev/ 

## ಬಾಹ್ಯ ಲಿಂಕ್‌ಗಳು 
* Home Page

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಹಿಂದುಸ್ತಾನಿ ಸಂಗೀತ
ವರ್ಗ:ಭಾರತದ ಸಂಗೀತಗಾರರು
ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ವರ್ಗ:೧೯೭೨ ಜನನ
ಏಪ್ರಿಲ್ ೫

**ಏಪ್ರಿಲ್ ೫** - ಏಪ್ರಿಲ್ ತಿಂಗಳ ಐದನೆ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೯೫ನೇ ದಿನ(ಅಧಿಕ ವರ್ಷದಲ್ಲಿ ೯೬ನೇ ದಿನ). ಈ ದಿನದ ನಂತರ ವರ್ಷದಲ್ಲಿ, ೨೭೦ ದಿನಗಳಿರುತ್ತವೆ. ಈ ದಿನಾಂಕವು ಶುಕ್ರವಾರ ಅಥವಾ ಶನಿವಾರ(ಪ್ರತಿ ೪೦೦ ವರ್ಷಕ್ಕೆ ೫೭ ಬಾರಿ) ಬರುವುದಕ್ಕಿಂತ ಮಂಗಳವಾರ, ಗುರುವಾರ ಅಥವಾ ಭಾನುವಾರ(ಪ್ರತಿ ೪೦೦ ವರ್ಷಕ್ಕೆ ೫೮ ಬಾರಿ) ಹೆಚ್ಚಾಗಿ ಬರುತ್ತದೆ. ಸೋಮವಾರ ಅಥವಾ ಬುಧವಾರ(೫೬ ಬಾರಿ) ಬರುವುದು ಬಹಳವೇ ಅಪರೂಪ. 

## ಪ್ರಮುಖ ಘಟನೆಗಳು
*೧೯೬೪ - ರಾಷ್ಟ್ರೀಯ ಮೆರಿಟೈಮ್ ಡೇ.

## ಜನನ
* ೧೯೫೪ - ಕನ್ನಡದ ಲೇಖಕಿ, ಕವಯತ್ರಿಯಲ್ಲೊಬ್ಬರಾದ ಸ.ಉಷಾ
* ೧೯೦೮ - ಭಾರತದ ಉಪಪ್ರಧಾನಮಂತ್ರಿಯಾಗಿದ್ದ ಬಾಬು ಜಗಜೀವನರಾಮ್.

## ನಿಧನ
*೨೦೦೭ - ಖ್ಯಾತ ಸಾಹಿತಿ, ಪ್ರಗತಿಪರ ಚಿಂತಕ ಪೂರ್ಣಚಂದ್ರ ತೇಜಸ್ವಿ. 
*೧೯೯೩ - ದಿವ್ಯ ಭಾರತಿ, ಭಾರತದ ನಟಿ.

## ಹಬ್ಬಗಳು/ಆಚರಣೆಗಳು
*ಪ್ಯಾಲೇಸ್ಟಿನಿಯನ್ ಪ್ರದೇಶಗಳಲ್ಲಿ ಮಕ್ಕಳ ದಿನವನ್ನು ಆಚರಿಸುತ್ತಾರೆ. 
*

## ಹೊರಗಿನ ಸಂಪರ್ಕಗಳು
*ಇತಿಹಾಸದಲ್ಲಿ ಈ ದಿನ 
*ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
*ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
*ಆನ್-ದಿಸ್-ಡೇ ತಾಣ

ವರ್ಗ:ದಿನಗಳು
ವರ್ಗ:ಏಪ್ರಿಲ್
ಸ್ಟೀವ್ ಇರ್ವಿನ್

right|thumb|ಸ್ಟೀವ್ ಇರ್ವಿನ್

**ಸ್ಟೀವ್ ಇರ್ವಿನ್** (ಫೆಬ್ರುವರಿ ೨೨ ೧೯೬೨ - ಸೆಪ್ಟೆಂಬರ್ ೪ ೨೦೦೬), ಆಸ್ಟೇಲಿಯಾದ ಪ್ರಸಿದ್ಧ ವನ್ಯಜೀವಿ ಸಂರಕ್ಷಕ ಹಾಗು ವನ್ಯಜೀವಿ ಚಲನಚಿತ್ರಕಾರ. ಡಿಸ್ಕವರಿ ಚಾನೆಲ್ ಹಾಗು ಅನಿಮಲ್ ಪ್ಲ್ಯಾನೆಟ್ ಗಳಲ್ಲಿ ಇವರ ಪ್ರಸಿದ್ಧ ಟೀ.ವಿ ಕಾರ್ಯಕ್ರಮ *ಕ್ರೊಕೊಡೈಲ್ ಹಂಟರ್* ಪ್ರಸಾರವಾಗುತಿತ್ತು. ಇದರಿಂದಾಗಿ ಇವರು ಸ್ವತ: *ಕ್ರೊಕೊಡೈಲ್ ಹಂಟರ್* ಎಂದೇ ಚಿರಪರಿಚಿತರಾಗಿದ್ದರು.

ನಿರ್ಭೀತಿಯಿಂದ, ಮೊಸಳೆಗಳೊಂದಿಗೆ ಇವರು ನಡೆಸಿಕೊಡುತ್ತಿದ್ದ ಟೀವಿ ಕಾರ್ಯಕ್ರಮ ಎಲ್ಲರಿಗೂ ಮೆಚ್ಚುಗೆಯಾಗಿತ್ತು. ವನ್ಯಜೀವಿಗಳು, ಅದರಲ್ಲೂ ಹಾವು ಹಾಗು ಮೊಸಳೆಗಳ ಬಗ್ಗೆ ಜನರಲ್ಲಿ ಅರಿವು ಮೂಡಿಸಿ ಅವುಗಳ ಸಂರಕ್ಷಣೆಯಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು.

right|thumb|240px|ಆಸ್ಟೇಲಿಯಾ ಜೂನಲ್ಲಿ ಮೊಸಳೆಗಳೊಂದಿಗೆ ಸ್ಟೀವ್ ಇರ್ವಿನ್
## ನಿಧನ 
ಇರ್ವಿನ್ ಅವರು ಸ್ಟಿಂಗ್‌ರೇಗಳ ಬಗ್ಗೆ ಸಮುದ್ರದಾಳದಲ್ಲಿ ಹೊಸ ಡೊಕ್ಯುಮೆಂಟರಿ ತಯಾರಿಸುವಾಗ ಸ್ಟಿಂಗ್‌ರೇನ ಬಾರ್ಬಿನ ಇರಿತದಿಂದ ಸಾವಿಗೀಡಾದರು.

## ಉಲ್ಲೇಖನಗಳು 
* - ಇರ್ವಿನರ ಕಡೆಯ ಕ್ಷಣಗಳ ಬಗ್ಗೆ ಮಾಹಿತಿ.

## ಹೊರಗಿನ ಸಂಪರ್ಕಗಳು 
* ಕ್ರೊಕೊಡೈಲ್ ಹಂಟರ್.ಕಾಮ್ 
* ಅನಿಮಲ್ ಪ್ಲ್ಯಾನೆಟ್

ವರ್ಗ:೧೯೬೨ ಜನನ
ವರ್ಗ:೨೦೦೬ ನಿಧನ
ವರ್ಗ:ಆಸ್ಟ್ರೇಲಿಯ
ವರ್ಗ:ವನ್ಯಜೀವಿ ಸಂರಕ್ಷಕರು
ಫೆಬ್ರುವರಿ ೨೫

**ಫೆಬ್ರವರಿ ೨೫** - ಫೆಬ್ರವರಿ ತಿಂಗಳಿನ ೨೫ನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೫೬ನೇ ದಿನ. ಈ ದಿನದ ನಂತರ ವರ್ಷದಲ್ಲಿ ೩೦೯ (ಅಧಿಕ ವರ್ಷದಲ್ಲಿ ೩೧೦) ದಿನಗಳು ಇರುತ್ತವೆ.

## ಪ್ರಮುಖ ಘಟನೆಗಳು 
*
* 
*

## ಜನನ 
* ೧೯೪೩ - ಕನ್ನಡದ ಸಾಹಿತಿಗಳಲ್ಲೊಬ್ಬರಾದ ಪಿ.ಬಿ.ಕಲ್ಲಾಪುರ
*
*

## ನಿಧನ 
* 
*
*

## ಹಬ್ಬಗಳು/ಆಚರಣೆಗಳು 
*
*

## ಹೊರಗಿನ ಸಂಪರ್ಕಗಳು 
* ಇತಿಹಾಸದಲ್ಲಿ ಈ ದಿನ 
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

ವರ್ಗ:ದಿನಗಳು
ವರ್ಗ:ಫೆಬ್ರುವರಿ
ಪ್ರಬಂಧ ರಚನೆ

**ಪ್ರಬಂಧ ರಚನೆ** - ಅರ್ಥಪೂರ್ಣ ಖಚಿತ ವಾಕ್ಯಗಳ ಮೂಲಕ ವ್ಯಕ್ತಿಯ ಆಲೋಚನೆಗಳನ್ನು ಲಿಖಿತವಾಗಿ ಅಭಿವ್ಯಕ್ತಿಸುವ ಹಾಗೂ ನಿರ್ದಿಷ್ಟ ವಿಷಯಗಳನ್ನು ಕ್ರಮಬದ್ಧ ರೀತಿಯಲ್ಲಿ ಸಮರ್ಪಕವಾಗಿ ನಿರೂಪಿಸುವ ಪರಿ. ಇದು ವ್ಯಾಕರಣದ ಒಂದು ಅಂಗ.

## ಪ್ರಬಂಧಗಳು
ಪ್ರಬಂಧ ರಚನೆಯು ಸಾಮಾನ್ಯವಾಗಿ ಲೇಖಕನ ವ್ಯಕ್ತಿತ್ವ ವೈಶಿಷ್ಟ್ಯದಿಂದ ಕೂಡಿದ ಸ್ವತಂತ್ರ ನಿರ್ದಿಷ್ಟ ಲಘು ಬರೆವಣಿಗೆ. ವ್ಯಕ್ತಿಯ ವೈಚಾರಿಕ ಆಲೋಚನೆಗಳನ್ನು ಸಹೃದಯರಿಗೆ ಗದ್ಯಾತ್ಮಕ ಕಾವ್ಯ ಶೈಲಿಯಲ್ಲಿ ವಿಷಯ ಪ್ರಸ್ತಾಪ ಮಾಡುವ ಬಗೆಯಿದು.
ಸರಳ ಭಾವ ಪ್ರಧಾನ ಶೈಲಿಯಲ್ಲಿ ಗಾಢ ಆಲೋಚನಾ ಲಹರಿಯನ್ನು ಸ್ವತಂತ್ರ ವಿವೇಚನಾ ಪ್ರಕ್ರಿಯೆಯಲ್ಲಿ ಸೃಜನಶೀಲತೆಗೆ ಎಡೆಮಾಡಿ ಕೊಡುವ ಭಾಷಾ ಸಾಹಿತ್ಯಿಕ ಕ್ರಿಯೆ. ಸೃಜನಶೀಲ ಬರೆವಣಿಗೆಯ ಸಿದ್ಧಿಕೂಡ.

ಸಾಮಾನ್ಯವಾಗಿ ಪ್ರಬಂಧದಲ್ಲಿ ವಿಚಾರದ ಏಕತೆ, ವಿಷಯ ಸಂಗ್ರಹ, ಕ್ರಮಬದ್ಧತೆ, ವಿಷಯ ವಿಸ್ತಾರ, ವೈವಿಧ್ಯತೆ, ಸರಳ ಶೈಲಿ, ಸಂಕ್ಷಿಪ್ತತೆ, ವೈಯಕ್ತಿಕತೆ, ಸೂಕ್ತ ವಿಷಯ ನಿರೂಪಣೆ, ಸುಸಂಬದ್ಧತೆ, ಸಮತೋಲನದ ವಿಷಯದ ತಾರ್ಕಿಕ ಜೋಡಣೆ ಹಾಗೂ ಪರಿಣಾಮಕಾರಿಯಾದ ಶುದ್ಧಸುಲಭ [[ಸಂವಹನ] ಶೈಲಿ ಇರಬೇಕು. ಇವೇ ಉತ್ತಮ ಪ್ರಬಂಧದ ಲಕ್ಷಣಗಳು.
ಪ್ರಬಂಧ ಎನ್ನುವುದು ಕೇವಲ ಶಭ್ಧಗಳ ಶ್ರೀಮಂತಿಕೆಯಿಂದ ಕೂಡಿದ ಸಾಲುಗಳಷ್ಟೆ ಅಲ್ಲದೆ ಓದುಗರ ಭಾವನಾಂತರಂಗಗಳನ್ನು ಆವರಿಸುವ ಕಲೆ.

## ಪ್ರಬಂಧಗಳ ವರ್ಗೀಕರಣ
ಪ್ರಬಂಧಗಳ ರಚನೆ, ವಸ್ತು, ಉದ್ದೇಶ ಹಾಗೂ ತಾರ್ಕಿಕ ಸಂಯೋಜನೆಯನ್ನು ವಸ್ತುನಿಷ್ಠವಾಗಿ ಆಧರಿಸಿ ಪ್ರಬಂಧಗಳನ್ನು ಈ ಕೆಳಗಿನಂತೆ ವರ್ಗೀಕರಿಸಿದೆ.

* ಚಿಂತನಾತ್ಮಕ / ವೈಚಾರಿಕ
* ಕಥನಾತ್ಮಕ
* ಆತ್ಮಕಥನಾತ್ಮಕ
* ಸಂಶೋಧನಾತ್ಮಕ
* ವಿಮರ್ಶಾತ್ಮಕ
* ಚರ್ಚಾತ್ಮಕ
* ವರ್ಣನಾತ್ಮಕ
* ಚಿತ್ರಾತ್ಮಕ
* ಜ್ಞಾನಾತ್ಮಕ
* ಹಾಸ್ಯಾತ್ಮಕ
* ಆತ್ಮೀಯ
* ನೆರೆ ಹೊರೆ ಮತ್ತು ಪರೊಪಕರ
* ಕಾಲ್ಪನಿಕ
* ವ್ಯಕ್ತಿಚಿತ್ರ
* ಹರಟೆ
* ಪತ್ರಪ್ರಬಂಧ

## ಪ್ರಬಂಧದ ಮೌಲ್ಯವರ್ಧಿಸುವ ಮಾರ್ಗೋಪಾಯಗಳು
ಪ್ರಬಂಧದ ಮೌಲ್ಯವನ್ನು ಹೆಚ್ಚಿಸುವ, ಪ್ರಬಂಧ ರಚನಾ ನಿರೂಪಣೆಯಲ್ಲಿ ಅನುಸರಿಸಬೇಕಾದ, ಕೆಲವು ಮಾರ್ಗೋಪಾಯಗಳು ಈ ಕೆಳಗಿನಂತಿವೆ. 
* ವಿಷಯದ ಆಯ್ಕೆ
* ವಿಷಯದ ವಿಶ್ಲೇಷಣೆ
* ಕ್ರೋಢೀಕರಣ
* ಕರಡುರಚನೆ
* ಪುನರಾವರ್ತನೆ
* ವಿನ್ಯಾಸ
* ತೀರ್ಮಾನ 
* ಅಂತಿಮ ಪ್ರತಿ ರಚನೆ

## ಪ್ರಬಂಧ ರಚನೆಯ ಮೂರು ಹಂತಗಳು
ಪ್ರಬಂಧದ ಭೌತಿಕ ಸ್ವರೂಪ ಸಾಮಾನ್ಯವಾಗಿ **ಪ್ರಸ್ತಾವನೆ/ಪೀಠಿಕೆ**, **ವಿಷಯ ನಿರೂಪಣೆ**, ಮತ್ತು **ವಿಷಯದ ಸಮಾಪ್ತಿ / ಉಪಸಂಹಾರ** ಎಂಬ ಮೂರು ಪ್ರಧಾನ ಹಂತಗಳಿರುತ್ತವೆ.
* **ಪ್ರಸ್ತಾವನೆ** - ಪ್ರಸ್ತಾವನೆ ಆಕರ್ಷಕವಾಗಿ ಸಂಕ್ಷಿಪ್ತವಾಗಿರಬೇಕು. ಗುರಿ ಮತ್ತು ವಿಷಯ ಖಚಿತತೆಯನ್ನು ಸ್ಪಷ್ಟಪಡಿಸಬೇಕು. 
* **ವಿಷಯ ನಿರೂಪಣೆ** - ವಿಷಯ ನಿರೂಪಣೆ ಭಾಗವೇ ಪ್ರಬಂಧದ ಜೀವಾಳ. ನಿರ್ದಿಷ್ಟ ವಿಷಯದ ಬಗ್ಗೆ ಮೊದಲೇ ನಿಶ್ಚಯಿಸಿದ ವಿಷಯದ ಪ್ರತಿಪಾದನೆಯ ಸಾರವತ್ತಾದ ಭಾಗವಿದು. ವಿಷಯ ವ್ಯಾಪ್ತಿಗನುಗುಣವಾಗಿ ಚಿಕ್ಕಚಿಕ್ಕ ವಾಕ್ಯಖಂಡಿಕೆಯಲ್ಲಿ ವಿಷಯ ಪ್ರಸ್ತಾಪವೇ ಪ್ರಬಂಧ ಶರೀರ. 
* **ಉಪಸಂಹಾರ** - ವಿಷಯ ಪ್ರತಿಪಾದನೆ ಹಾಗೂ ಒಟ್ಟಾರೆ ತೀರ್ಮಾನವೇ ಪ್ರಬಂಧದ ಉಪಸಂಹಾರ. ತಾರ್ಕಿಕ ಚರ್ಚಾ ಪುನಾವಿಮರ್ಶಿತ ವಿಚಾರ ಭಾಗವಿದು. 
*ನಿರೂಪಣೆಯ ಅನುಕೂಲ, ಗ್ರಹಿಕೆಯ ಹಿನ್ನೆಲೆಯಿಂದ ಪ್ರಬಂಧದ ಉಪವಿಚಾರಾಂಶಗಳನ್ನು ಕ್ರಮಬದ್ಧವಾಗಿ ಸಂಯೋಜನೆ ಮಾಡಿ ಪ್ರಬಂಧ ರಚಿಸುವುದೇ ಮಾದರಿ ರಚನೆಯಾಗುವುದು.

## ಇದನ್ನೂ ನೋಡಿ 
*ಕನ್ನಡ ಸಾಹಿತ್ಯ ಪ್ರಕಾರಗಳು
*ಕನ್ನಡ ವ್ಯಾಕರಣ
*ವಿಭಕ್ತಿ ಪ್ರತ್ಯಯಗಳು ಇಲ್ಲಿಂದ ನಿರ್ದೇಶಿತವಾಗಿದೆ.

ವರ್ಗ:ಶಿಕ್ಷಣ
ವರ್ಗ:ಸಾಹಿತ್ಯ
ವರ್ಗ:ವ್ಯಾಕರಣ
ಲತಾ ರಾಜಶೇಖರ್

ಡಾ. ಲತಾ ರಾಜಶೇಖರ ಅವರು *‘ಬುದ್ಧ ಮಹಾದರ್ಶನ*’, *‘ಯೇಸು ಮಹಾದರ್ಶನ*’, *‘ಬಸವ ಮಹಾದರ್ಶನ’*, *‘ಮಹಾವೀರ ಮಹಾದರ್ಶನ’*, *’ರಾಮ ಮಹಾದರ್ಶನ’* ಎಂಬ ಐದು ಮಹಾಕಾವ್ಯಗಳನ್ನು ರಚಿಸಿದ್ದಾರೆ.   ಲತಾರವರ ಸಾಧನೆಯನ್ನು ಪರಿಗಣಿಸಿ ರಾಜ್ಯ ಸರ್ಕಾರವು ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ ನೀಡಿ ಗೌರವಿಸಿದೆ.

## ಜನನ ಮತ್ತು ವಿದ್ಯಾಭ್ಯಾಸ
ಲತಾ ಅವರು  ಮಂಡ್ಯ ಜಿಲ್ಲೆಯ ಕೆ. ಆರ್. ಪೇಟೆ ತಾಲ್ಲೂಕಿನ ಅಂಬಿಗರಹಳ್ಳಿಯಲ್ಲಿ 1954 ಜೂನ್ 2 ರಂದು ಎಂ. ಕೃಷ್ಣೇಗೌಡ ಮತ್ತು ಕೆ. ಎಸ್. ಕಾವೇರಮ್ಮ ದಂಪತಿಗಳ ಪುತ್ರಿಯಾಗಿ ಜನಿಸಿದರು. ಉನ್ನತ ಶಿಕ್ಷಣದಲ್ಲಿ ಎಂ. ಎ. ಪದವಿಯನ್ನು ಪ್ರಥಮ ಶ್ರೇಣಿಯಲ್ಲಿ ತೇರ್ಗಡೆ ಹೊಂದಿದ್ದರು. ಇವರು ಮೈಸೂರು ವಿಶ್ವವಿದ್ಯಾಲಯದಿಂದ ಪಿ.ಹೆಚ್.ಡಿ. ಮುಗಿಸಿ ಡಾಕ್ಟರೇಟ್ ಪದವಿಗೆ ಪಡೆದರು.  ‘ಕೋಗಿಲೆ ಕೂಗಿದಂತೆ’ ಮೊದಲ ಕವನ ಸಂಕಲನಕ್ಕೆ ಮಂಗಳಾ ಕಲಾವೇದಿಕೆಯ *ಕುವೆಂಪು ಸಾಹಿತ್ಯ ಪ್ರಶಸ್ತಿ* ಹಾಗು *ಡಾ. ರಾಜ್ ಸಾಹಿತ್ಯ ಪ್ರಶಸ್ತಿ* ಲಭಿಸಿವೆ.  ‘*ಬೆಳಕಿನ ಹನಿಗಳು*’ ಇವರ ೨ನೆಯ ಕವನ ಸಂಕಲನ. *ಕೋಗಿಲೆ ಕೂಗಿದಂತೆ* ಕ್ಯಾಸೆಟ್ ಬಿಡುಗಡೆಯಾಗಿದೆ.

;ವೈವಾಹಿಕ ಜೀವನ
ಡಾ. ಲತಾರವರ ಪತಿ ಡಾ. ರಾಜಶೇಖರ್‍ರವರು ಮೈಸೂರಿನ ಖ್ಯಾತ ಮಕ್ಕಳ ವೈದ್ಯರಾಗಿದ್ದು ಸದ್ಯ ಡಾ. ರಾಜಶೇಖರ್ ಮೆಡಿಕಲ್ ಫೌಂಡೇಷನ್ ಮತ್ತು ರೀಸರ್ಚ್ ಸೆಂಟರ್‍ನ ನಿರ್ದೇಶಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.

## ಪ್ರಶಸ್ತಿ-ಪುರಸ್ಕಾರಗಳು
* ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ
* ವಿಶ್ವಕವಿ ಪ್ರಶಸ್ತಿ
* ಕೆಂಪೇಗೌಡ ರಾಷ್ಟ್ರೀಯ ಪುರಸ್ಕಾರ
* ವಿಶ್ವಕರ್ಮ ಪ್ರಶಸ್ತಿ ಮತ್ತು ಚಿನ್ನದ ಪದಕ
* ಅಂತರರಾಷ್ಟ್ರೀಯ ವರ್ಷದ ಮಹಿಳೆ ಪ್ರಶಸ್ತಿ
* ಭಾರತರತ್ನ ಸರ್ ಎಂ ವಿಶ್ವೇಶ್ವರಯ್ಯ ಸಾಹಿತ್ಯ ಪ್ರಶಸ್ತಿ
* ಕುಲಪತಿ ದಾ.ಕೆ.ಎಂ ಮುನ್ಷಿ ಭಾರತೀಯ ವಿದ್ಯಾ ಭವನ ಅವಾರ್ಡ್
* ರೋಟರಿ ಸಂಸ್ಥೆಯ ಗೌರವ ಸದಸ್ಯತ್ವ
* ಶಾಂತಲ ಪಾಟೀಲ ಸಾಹಿತ್ಯ ಪ್ರಶಸ್ತಿ.

## ಉಲ್ಲೇಖಗಳು
ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ವರ್ಗ:೧೯೫೪ ಜನನ
ಪಿ.ಎಸ್.ರಾಮಾನುಜಂ

**ಡಾ ಪಿ ಎಸ್ ರಾಮಾನುಜಂ** ಕರ್ನಾಟಕ ರಾಜ್ಯ ಪೊಲಿಸ್ ಇಲಾಖೆಯಲ್ಲಿ IPS ಅಧಿಕಾರಿಗಳಾಗಿದ್ದು ಎಡಿಶನಲ್ ಡೈರೆಕ್ಟರ್ ಜನರಲ್ ಆಫ್ ಪೊಲಿಸ್ (ADGP) ಆಗಿ ೨೦೦೧ರಲ್ಲಿ ನಿವೃತ್ತರಾದರು.

**ಜನನ ಮತ್ತು ಬಾಲ್ಯ**
ಇವರು ೧೯೪೧ರಲ್ಲಿ (ಇಂದಿನ) ಚಾಮರಾಜನಗರ ಜಿಲ್ಲೆಯ  ಹರದನಹಳ್ಳಿ ಹೋಬಳಿಯ ಬೇಡಮೂಡಲಿ ಎಂಬ ಹಳ್ಳಿಯಲ್ಲಿ ಜನಿಸಿದರು. ಇವರ ತಂದೆ ಪದಕಾಂಕಿತವಿಭೂಷಣ, ಆಸ್ಥಾನ ವಿದ್ವಾನ್, ಪ್ರತಿವಾದಿ ಭಯಂಕರಂ ಸಂಪತ್ಕುಮಾರಾಚಾರ್ಯರು.

ಹಳ್ಳಿಯಲ್ಲಿ ಹುಟ್ಟಿದ ಇವರು ಭೂಮಿ ಉತ್ತು, ಮರ ಹತ್ತಿ ತೆಂಗಿನಕಾಯಿಗಳನ್ನು ಕೆಡವಿದ್ದಲ್ಲದೆ, ಕುಸ್ತಿ, ಅಂಗಸಾಧನೆ, ಕತ್ತಿವರಸೆ, ದೊಣ್ಣೆವರಸೆಗಳಲ್ಲು ಪರಿಣಿತಿಯನ್ನು ಪಡೆದರು. ಹುಡುಗನಾಗಿದ್ದಾಗಿನಿಂದಲೂ ಐ ಪಿ ಎಸ್ ಸೇರಬೇಕೆಂಬ ಮಹತ್ವಾಕಾಂಕ್ಷೆಯನ್ನಿಟ್ಟುಕೊಂಡು ಬೆಳೆದವರು.

**ವಿದ್ಯಾಭ್ಯಾಸ**

ತಂದೆಯವರ ಮಾರ್ಗದರ್ಶನದಲ್ಲಿ ಕನ್ನಡ ಪಂಡಿತ ಪರೀಕ್ಷೆ ಮಾಡಿ, ಸಂಸ್ಕೃತದ ಎಮ್ ಎ ಮಾಡಿ, ಪಿ ಎಚ್ ಡಿ ಪದವಿಯನ್ನೂ ಪಡೆದರು. ಮೈಸೂರಿನ ಮಹಾರಾಜಾ ಕಾಲೆಜಲ್ಲಿ ಸಂಸ್ಕೃತ ಹಾಗೂ ಇಂಗ್ಲಿಶ್ ವಿಷಯಗಳಲ್ಲಿ ಆನರ್ಸ್ ಪದವಿಯನ್ನು ಪಡೆದರು.

ಐ ಪಿ ಎಸ್  ಶಿಕ್ಷಣದ ಪೂರ್ವಭಾವಿ ಆಯ್ಕೆಗೆ ಚೆನ್ನೈಯಲ್ಲಿ (ಅಂದಿನ ಮದ್ರಾಸಿನಲ್ಲಿ) ನಡೆದ ಮೌಖಿಕ ಪರೀಕ್ಷೆಯಲ್ಲಿ ಅಖಿಲ ಭಾರತೀಯ ಮಟ್ಟದಲ್ಲಿ ಆರನೆಯ ರೇಂಕಿನಲ್ಲಿ ಉತ್ತೀರ್ಣರಾದರು.

**ಉದ್ಯೋಗ**

ಕರ್ನಾಟಕ ಪೊಲಿಸ್ ಇಲಾಖೆಯಲ್ಲಿ ಮಾತ್ರವಲ್ಲದೆ ಕನ್ನಡ ಮತ್ತು ಸಂಸ್ಕೃತಿ ಇಲಾಖೆ, ಕರ್ನಾಟಕ ರಸ್ತೆ ಸಾರಿಗೆ ಸಂಸ್ಥೆ, ಮೊದಲಾದೆಡೆ ಸೇವೆಸಲ್ಲಿಸಿ ಕೀರ್ತಿವೆತ್ತವರು.

**ಸಾಹಿತ್ಯ ಸೇವೆ**

ತಮ್ಮ ಸೇವೆಯ ಆದಿಭಾಗದಲ್ಲಿ (ಕಳೆದ ೭೦ರ ದಶಕದ ಪೂರ್ವಾರ್ಧದಲ್ಲಿ) ಕೊಡಗು ಜಿಲ್ಲೆಯ ಪೊಲಿಸ್ ಅಧೀಕ್ಷಕ (Superintendent of Police - SP) ಆಗಿದ್ದಾಗ ಕೊಡವರ ಬಗ್ಗೆ ಆಸಕ್ತಿ ತಾಳಿ, ಅವರ ಬಗ್ಗೆ ಅಧ್ಯಯನ ನಡೆಸಿ "ಕೊಡವರು" ಎಂಬ ಪುಸ್ತಕವನ್ನು ಬರೆದರು. ಇದನ್ನು  ಮೈಸೂರು ವಿಶ್ವವಿದ್ಯಾನಿಲಯದ ಪ್ರಸಾರಾಂಗವು ೧೯೭೫ರಲ್ಲಿ ಮೊದಲು ಪ್ರಕಟಿಸಿತು.

"ಕೀರ್ತಿಯಾರ್ಜುನೀಯಮ್", "ನಕ್ಷತ್ರಿಕರ ಲೋಕದಲ್ಲಿ", "ನೂರೊಂದು ನೆನಪುಗಳು", ಮೊದಲಾದವು ಇವರ ಕೃತಿಗಳು. ವಿಡಂಬನೆ ಮತ್ತು ಹಾಸ್ಯಭರಿತ ಲೇಖನಗಳನ್ನು ಬರೆದು ಓದುಗರ ಮೆಚ್ಚುಗೆಯನ್ನು ಪಡೆದಿರುವರು. ವೇದೋಪನಿಷತ್ತುಗಳನ್ನು ಆಧಾರಿತ ಕತೆ-ಲೇಖನಗಳನ್ನು ಬರೆದ ಇವರು ಕವಿಗಳೂ ಹೌದು. ಕನ್ನಡದ ಅನೇಕ ಪತ್ರಿಕೆಗಳಲ್ಲಿ ಇವರ ಬರೆಹಗಳು ಪ್ರಕಟಗೊಂಡಿವೆ.

ಇವರ “ಬೆಳಕು ಹರಿದಂತೆ”, “ಇವರು ಈ ಜನರು” ಕವನಸಂಗ್ರಹಗಳಿಗೆ ಮೈಸೂರು ವಿಶ್ವವಿದ್ಯಾನಿಲಯದ ಸ್ವರ್ಣ ಮಹೋತ್ಸವ ಪ್ರಶಸ್ತಿ ಹಾಗು “ರುಚಿರ” ಕವನಸಂಕಲನಕ್ಕೆ ಮುದ್ದಣ ಪ್ರಶಸ್ತಿ ದೊರೆತಿವೆ. “ಕೊಡವರು” ಸಂಶೋಧನಾ ಗ್ರಂಥಕ್ಕೆ ಸಾಹಿತ್ಯ ಅಕಾಡೆಮಿ ಬಹುಮಾನ ದೊರೆತಿದೆ.

## ಉಲ್ಲೇಖಗಳು 
ವರ್ಗ:ಸಾಹಿತಿಗಳು
ಫೆಬ್ರುವರಿ ೨೨

**ಫೆಬ್ರವರಿ ೨೨** - ಫೆಬ್ರವರಿ ತಿಂಗಳಿನ ೨೨ನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೫೩ನೇ ದಿನ. ಈ ದಿನದ ನಂತರ ವರ್ಷದಲ್ಲಿ ೩೧೨ (ಅಧಿಕ ವರ್ಷದಲ್ಲಿ ೩೧೩) ದಿನಗಳು ಇರುತ್ತವೆ.

## ಪ್ರಮುಖ ಘಟನೆಗಳು 
* ವರ್ಷ ೧೯೭೯ - *ಯುನೈಟೆಡ್ ಕಿಂಗ್ಡಮ್* ನಿಂದ ಸೇಂಟ್ ಲೂಸಿಯಾ ಸ್ವಾತಂತ್ರ್ಯ.
* ವರ್ಷ ೨೦೧೧ - ನ್ಯೂಜಿಲ್ಯಾಂಡ್ ನಲ್ಲಿ ಎರಡನೇ ಮಾರಣಾಂತಿಕ ಭೂಕಂಪ.

## ಜನನ 
* ವರ್ಷ ೧೮೩೬- *ಮಹೇಶ್ ಚಂದ್ರ ನ್ಯಾಯರತ್ನ ಭಟ್ಟಾಚಾರ್ಯ*, ಭಾರತೀಯ ವಿದ್ವಾಂಸ ಮತ್ತು ಶೈಕ್ಷಣಿಕ ( ಡಿ.೧೯೦೬ )
* ವರ್ಷ ೧೯೬೨ - ಆಸ್ಟ್ರೇಲಿಯಾದ ಪ್ರಸಿದ್ಧ ವನ್ಯಜೀವಿ ಸಂರಕ್ಷಕ ಸ್ಟೀವ್ ಇರ್ವಿನ್
* ವರ್ಷ ೧೯೮೯ - *ಅಣ್ಣ ಸಂಡ್ಸ್ಟ್ರ್ಯಾಂಡ್*, ಸ್ವೀಡಿಷ್ ಗಾಯಕಿ, ನರ್ತಕಿ, ಮತ್ತು ನಟಿ.
* ವರ್ಷ ೧೯೮೯ - *ಫ್ರಾಂಕೊ ವಝ್ಕ್ವೆಝ್*, ಅರ್ಜೇಂಟಿನದ ಫುಟ್ ಬಾಲ್ ಆಟಗಾರ
* ವರ್ಷ ೧೯೯೦ - *ಲುಕಾ ಪ್ರೊಫ಼ೆತ*, ಇಟಾಲಿಯನ್ ಫುಟ್ ಬಾಲ್ ಆಟಗಾರ

## ನಿಧನ 
* ವರ್ಷ ೧೯೪೪ - *ಕಸ್ತೂರಬಾ ಗಾಂಧಿ*, ಭಾರತೀಯ ಕಾರ್ಯಕರ್ತ ( ಬಿ. ೧೮೬೯ )
* ವರ್ಷ ೧೯೫೮ - *ಅಬುಲ್ ಕಲಾಂ ಆಝಾದ್*, ಭಾರತೀಯ ರಾಜಕಾರಣಿ, ಭಾರತದ ಶಿಕ್ಷಣ ಮಂತ್ರಿ ( ಬಿ. ೧೮೮೮ )
* ವರ್ಷ ೨೦೧೨ - *ಸುಖ್ಬೀರ್*, ಭಾರತೀಯ ಲೇಖಕ ಮತ್ತು ಕವಿ ( ಬಿ. ೧೯೨೫)

## ಹಬ್ಬಗಳು/ಆಚರಣೆಗಳು 
* ಸ್ವಾತಂತ್ರ್ಯ ದಿನ (ಸೇಂಟ್ ಲೂಸಿಯಾ)
* ಸೆಲೆಬ್ರಿಟಿ ದಿನ (ಸೈಂಟಾಲಜಿ ಚರ್ಚ್)

## ಹೊರಗಿನ ಸಂಪರ್ಕಗಳು 
* ಇತಿಹಾಸದಲ್ಲಿ ಈ ದಿನ 
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

ವರ್ಗ:ದಿನಗಳು
ವರ್ಗ:ಫೆಬ್ರುವರಿ
ಮಮತಾ ಜಿ.ಸಾಗರ

**ಮಮತಾ ಜಿ.ಸಾಗರ** - ಇವರು ಕನ್ನಡದ ಸಾಹಿತಿಗಳಲ್ಲೊಬ್ಬರು.

## ಜನನ
ಮಮತಾ ಜಿ.ಸಾಗರ ಅವರು ೧೯೬೬ ಜನವರಿ ೧೯ರಂದು ಬೆಂಗಳೂರಿನಲ್ಲಿ ಜನಿಸಿದರು. 

## ಪ್ರಶಸ್ತಿ ಪುರಸ್ಕಾರಗಳು
ಇವರ “ಕನಸುಗಳು” ಕವನಕ್ಕೆ Poets’ International Organization ಪ್ರಶಸ್ತಿ ದೊರಕಿದೆ.

ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ವರ್ಗ:೧೯೬೬ ಜನನ
ಲಲಿತಾಂಬ ವೃಷಭೇಂದ್ರಸ್ವಾಮಿ

**ಲಲಿತಾಂಬ ವೃಷಭೇಂದ್ರಸ್ವಾಮಿ** - ಕನ್ನಡದ ಮಹತ್ವದ ಲೇಖಕಿ. ಇವರು ಉತ್ತರ ಕರ್ನಾಟಕ ಲೇಖಕಿಯರ ಸಂಘದ ಸ್ಥಾಪಕ ಅಧ್ಯಕ್ಷೆಯಾಗಿದ್ದರು. ಕರ್ನಾಟಕ ವಿಶ್ವವಿದ್ಯಾಲಯದ ಶಿಕ್ಷಣ ಕಾಲೇಜಿನಲ್ಲಿ  ಉಪನ್ಯಾಸಕರಾಗಿ ಸೇವೆ ಸಲ್ಲಿಸಿದ್ದರು.

## ಪ್ರೊ. ಲಲಿತಾಂಬ ವೃಷಭೇಂದ್ರಸ್ವಾಮಿ ಇವರ ಕೃತಿಗಳು
* ಸಜ್ಜಲಗುಡ್ಡದ ಶರಣಮ್ಮನವರು
* ಪತ್ತೆ ಚೆನ್ನವೀರಪ್ಪಯ್ಯನವರು
* ಮನದ ಮಲ್ಲಿಗೆ
* ವಚನಾಂಜಲಿ
* ಮುನಿದೆ ಏಕಮ್ಮ ನೆಲದಾಯಿ
* ಶಿವಶರಣೆಯರು
* ಮಕ್ಕಳ ಶಿಕ್ಷಣ, ಚಿಂತನೆಗಳು
* ಪುಟ್ಟನಿಗೆ ಹಿತೈಷಿಯ ಪತ್ರಗಳು
* ರಚನಾತ್ಮಕ ಚಿಂತನೆಗಳು
* ಬೇರೊಂದು ಮರವೆರಡು

ಲಲಿತಾಂಬಾ ವೃಷಭೇಂದ್ರಸ್ವಾಮಿಯವರು ೧೩ ಅಗಸ್ಟ ೨೦೦೭ರಂದು ನಿಧನರಾದರು

ವರ್ಗ:ಸಾಹಿತ್ಯ
ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ಲೀಲಾ ಕಲಕೋಟಿ

**ಲೀಲಾ ಕಲಕೋಟಿ**ಯವರು ಧಾರವಾಡದಲ್ಲಿನೆಲೆಸಿದ ಕನ್ನಡಲೇಖಕಿ.

## ಜನನ
ಲೀಲಾ ಕಲಕೋಟಿಯವರು ೧೯೫೦ರ ಏಪ್ರಿಲ್ ೨೪ರಂದು ಬೆಳಗಾವಿಯಲ್ಲಿ ಜನಿಸಿದರು. ಜಾನಪದ ಹಾಗು ಕನ್ನಡ ವಿಭಾಗದಲ್ಲಿ ಏಮ್.ಏ. ಪದವಿಧರರಾಗಿದ್ದಾರೆ.

## ಸಾಹಿತ್ಯ
### ಕಾವ್ಯ
* ಓ ಮೊಗ್ಗುಗಳೆ 
* ರೆಕ್ಕೆ ಬಿಚ್ಚಿದೊಡೆ 
* ನೆನಪಿನಾಳದ ದೋಣಿ 
* ನಾಳೆಗಳು
* ನನ್ನ ಧ್ವನಿ
* ಅಂತರಾತ್ಮ
* ಆಲಿಂಗನ
* ಮೌನ
* ಕಲಿಯೋಣ ಬಾರಾ
* ಮಿಯ್ಯಾಂ ಮಿಯ್ಯಾಂ
* ವಚನ ವಲ್ಲರೀ
* ಚನ್ನಧಾರಾ
* ನಾರಿ ಔರ್ ಸಾಗರ್ (ಹಿಂದಿ)

### ಸಣ್ಣ ಕತೆ
* ನಿ ಸತ್ತ ಮ್ಯಾಲೆ
* ಸೆರಗಿನ್ಯಾಗೇನೈತಿ

### ಜೀವನ ಪರಿಚಯ
* ಶಾಂತಸಾಗರ (ಶಾಂತಾದೇವಿ ಮಾಳವಾಡ)
* ಕ್ರಾಂತಿಕಾರೀ ಪಹಲೀ ರಾಣೀ ಕಿತ್ತೂರು ಚೆನ್ನಮ್ಮ (ಹಿಂದಿ)

### ಸಂಪಾದನೆ(ಇತರರೊಂದಿಗೆ)
* ಸ್ವತಂತ್ರಳೇ?

## ಪುರಸ್ಕಾರ
* ವಿಜಯಶ್ರೀ ಪ್ರಶಸ್ತಿ
* ಅತ್ತಿಮಬ್ಬೆ ಪ್ರಶಸ್ತಿ
* ಭಾರತಮಾತಾ ಪ್ರಶಸ್ತಿ

ವರ್ಗ: ಕನ್ನಡ ಸಾಹಿತ್ಯ
ವರ್ಗ: ಸಾಹಿತಿಗಳು
ವರ್ಗ:ಲೇಖಕಿಯರು
ವರ್ಗ: ೧೯೫೦ ಜನನ
ಗವಿಸಿದ್ಧ ಎನ್.ಬಳ್ಳಾರಿ

**ಗವಿಸಿದ್ಧ ಎನ್.ಬಳ್ಳಾರಿ** ಇವರು ೧೯೫೦ರಲ್ಲಿ ರಾಯಚೂರು ಜಿಲ್ಲೆಯ ಕೊಪ್ಪಳದಲ್ಲಿ ಜನಿಸಿದರು. ಬಂಡಾಯ ಸಾಹಿತ್ಯದೊಡನೆ ಗುರುತಿಸಿಕೊಂಡರು ಮತ್ತು ಕೆಲ ಕಾಲ ಸ್ಥಳೀಯ ಪತ್ರಿಕೆಯೊಂದನ್ನು ಸಂಪಾದಿಸಿ ಪ್ರಕಟಿಸಿದರು. ಕರ್ನಾಟಕ ರಾಜ್ಯವನ್ನು ವಿಭಜಿಸಿ, ಪ್ರತ್ಯೇಕ ಹೈದರಾಬಾದು ರಾಜ್ಯ ಸ್ಥಾಪನೆಯಾಗ ಬೇಕೆಂದು ತಮ್ಮ ಕೊನೆಯುಸಿರನವರೆಗೆ ಹೋರಾಡಿದರು.

ಇವರ ಕವನ ಸಂಕಲನಗಳು: ಕತ್ತಲು ದೇಶದ ಪದ್ಯಗಳು, ಕಪ್ಪು ಸೂರ್ಯ (ಗುಲ್ಬರ್ಗಾ ವಿಶ್ವವಿದ್ಯಾಲಯದ ಪ್ರೋತ್ಸಾಹಕ ಬಹುಮಾನ). ರಾಜ್ಯ ಸರ್ಕಾರದಿಂದ ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ ಇವರಿಗೆ ದೊರೆತಿದೆ.

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ಗವಿಸಿದ್ಧ ಎನ್.ಬಳ್ಳಾರಿ
ವಸಂತಕುಮಾರ ಪೆರ್ಲ

**ವಸಂತಕುಮಾರ ಪೆರ್ಲ** ಇವರು ೧೯೫೮ ಜುಲೈ ೨ರಂದು ಕಾಸರಗೋಡು ಜಿಲ್ಲೆಯ ಪೆರ್ಲದಲ್ಲಿ ಜನಿಸಿದರು. ಮಂಗಳೂರು ಆಕಾಶವಾಣಿಯಲ್ಲಿ ಕಾರ್ಯಕ್ರಮ ನಿರ್ವಹಣಾಧಿಕಾರಿಯಾಗಿದ್ದಾರೆ.

## ಕೃತಿಗಳು
### ಕಥಾಸಂಕಲನ
* ಹತ್ತರೊಡನೊಂದು

### ಕಾದಂಬರಿ
* ಪಯಸ್ವಿನಿಯ ಮಡಿಲಲ್ಲಿ

### ಕವನಸಂಕಲನ
* ಮಾತಿನಾಚೆಯ ಮೌನ
* ಹುತ್ತದೊಳಗಿನ ಹಾವು

### ಪರಿಚಯ
* ಪುತ್ತೂರು ತಾಲೂಕು ದರ್ಶನ
* ಕ್ಯಾಮರಾಮ್ಯಾನ್ ಮಧುಸೂದನ

### ಅಂಕಣ ಲೇಖನ
* ಪ್ರಸ್ತಾಪ
* ವರ್ತಮಾನ

### ಸಂಪಾದನೆ
* ಪ್ರಾತಿನಿಧಿಕ ತುಳು ಕಬಿತೆಲು

ವರ್ಗ:ಸಾಹಿತಿಗಳು
ವರ್ಗ:ತುಳು ಲೇಖಕರು
ವರ್ಗ:ಹವ್ಯಕ
ಮೇ ೧೧

ಮೇ - ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ಐದನೇ ತಿಂಗಳು. ಈ ತಿಂಗಳಿನಲ್ಲಿ ಮೂವತ್ತೊಂದು ದಿನಗಳು ಇರುತ್ತವೆ. **ಮೇ ೧೧** - ಮೇ ತಿಂಗಳ ಹನ್ನೊಂದನೆ ದಿನ.ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೩೧ನೇ ದಿನ. ಅಧಿಕ ವರ್ಷದಲ್ಲಿ ೧೩೨ನೇ ದಿನ

## ಪ್ರಮುಖ ಘಟನೆಗಳು
* ೧೯೯೮ - ರಾಜಸ್ಥಾನದ ಪೋಖರಣ್ ಎಂಬಲ್ಲಿ ಮೂರು ಪರಮಾಣು ಅಸ್ತ್ರಗಳನ್ನು ಪರೀಕ್ಷೆ ಮಾಡಲಾಯಿತು.ಈ ಪರೀಕ್ಷೆ ಇಡೀ ವಿಶ್ವದ ಗಮನ ಸೆಳೆಯಿತು.
## ಜನನ
* ೧೯೬೧ - ಕನ್ನಡದ ಸಾಹಿತಿಗಳಲ್ಲೊಬ್ಬರಾದ ಸವಿತಾ ನಾಗಭೂಷಣ.
* ೧೯೨೮ - ಖ್ಯಾತ ನೃತ್ಯಪಟು ಮೃಣಾಲಿನಿ ಸಾರಾಭಾಯಿಜನನ (ವಿಜ್ಞಾನಿ ವಿಕ್ರಮ್ ಸಾರಾಭಾಯಿ ಅವರ ಪತ್ನಿ).
* ೧೮೯೫ - ಖ್ಯಾತ ತತ್ವಜ್ಞಾನಿ ಜಿಡ್ಡು ಕೃಷ್ಣಮೂರ್ತಿ ಆಂಧ್ರಪ್ರದೇಶದ ಮದನಪಲ್ಲಿಯಲ್ಲಿ ಜನನ.
## ನಿಧನ
*

## ದಿನಾಚರಣೆಗಳು
* 

## ಹೊರಗಿನ ಸಂಪರ್ಕಗಳು
*ಇತಿಹಾಸದಲ್ಲಿ ಈ ದಿನ 
*ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
*ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
*ಆನ್-ದಿಸ್-ಡೇ ತಾಣ

ವರ್ಗ: ದಿನಗಳು
ವರ್ಗ: ಮೇ
ಸ್ಟಿಂಗ್ರೇ

**ಸ್ಟಿಂಗ್ರೇ** - ಇದೊಂದು ವಿಷಯುಕ್ತ ಮೀನು. ಸಾಮಾನ್ಯವಾಗಿ ಏಷ್ಯಾ, ಆಫ್ರಿಕಾ, ಫ್ಲೋರಿಡಾದ ಸಾಗರಗಳಲ್ಲಿ ಕಾಣಸಿಗುತ್ತದೆ. ಇದರ ದೇಹ ರಚನೆ ಚಪ್ಪಟೆಯಾಗಿದ್ದು, ಉದ್ದನೆಯ ಬಾಲವನು? ಹೊಂದಿರುತ್ತದೆ. ಇದು ಈಜುವ ರೀತಿಯೂ ವಿಚಿತ್ರ ತಟ್ಟೆಯಂಥ ದೇಹವಿರುವುದರಿಂದ ಇದು ಈಜುತ್ತಿದ್ದರೆ ಹಾರುತ್ತಿರುವಂತೆ ಭಾಸವಾಗುತ್ತದೆ. ಇದು ಅತ್ಯಂತ ಕುಶಾಗ್ರ ಹಾಗೂ ಆಕ್ರಮಣಕಾರಿ ಸ್ವಭಾವದ ಜೀವಿ. 

ಇದರ ಬಾಲದಲ್ಲಿ ಚೂಪನೆಯ ಮುಳ್ಳು ಇರುತ್ತದೆ. ಇದರ ಮೇಲ್ಮೈ ಮುಳ್ಳುಗಳಿಂದ ಕೂಡಿರುತ್ತದೆ ಹಾಗೂ ಇದು ವಿಷಯುಕ್ತವಾಗಿರುತ್ತದೆ. ಆಮ್ಲೀಯ ಗುಣವಿರುತ್ತದೆ. ಶತ್ರುವಿನ ಸುಳಿವು ಸಿಕ್ಕುತ್ತಿದ್ದಂತೆ ಮೀನು ಈ ಮುಳ್ಳನ್ನು ಬಾಣದಂತೆ ಹಾರಿಸುತ್ತದೆ. ಮುಳ್ಳು ಶತ್ರುವಿನ ದೇಹ ಸೇರುತ್ತಿದ್ದಂತೆ, ಊತ, ನೋವು, ಕಾಣಿಸಿಕೊಳ್ಳುತ್ತದೆ. ದೇಹದ ಅಂಗಗಳಲ್ಲಿ ರಂಧ್ರವುಂಟುಮಾಡುತ್ತದೆ. ಇದರಿಂದ ಸಾವು ಸಂಭವಿಸುತ್ತದೆ.

ವಿಶ್ವದ ಪ್ರಸಿದ್ಧ ಮೊಸಳೆ ಬೇಟೆಗಾರ, ವನ್ಯಜಗತ್ತಿನ ಅನೇಕ ರಹಸ್ಯಗಳನ್ನು ಜಗತ್ತಿಗೆ ತೆರೆದಿಟ್ಟ ಸಾಹಸಿ ಸ್ಟೀವ್ ಇರ್ವಿನ್ ಅವರ ಸಾವಿಗೆ ಕಾರಣವಾಗಿದ್ದು ಇದೇ ಮೀನು.

right|150px

## ಸ್ಟಿಂಗ್ರೇ ಸಿಟಿ 
**ಸ್ಟಿಂಗ್ರೇ** ಮೀನಿನ ಹೆಸರಿನಲ್ಲಿಯೇ ಒಂದು ಸುಂದರ ದ್ವೀಪವಿದೆ. ಗ್ರಾಂಡ್ ಕೆನ್ಯನ್ ದ್ವೀಪ ಸಮೂಹದಲ್ಲಿ ವಿಭಿನ್ನ ರೀತಿಯ ಸ್ಟಿಂಗ್ರೇ ಮೀನುಗಳನ್ನು ಹೊಂದಿರುವ **ಸ್ಟಿಂಗ್ರೇ ಸಿಟಿ** ಎಂಬ ದ್ವೀಪವಿದೆ. ಪ್ರವಾಸಿಗಳು ಹತ್ತಿರದಿಂದ ಸ್ಟಿಂಗ್ರೇ ಮೀನುಗಳನ್ನು ನೋಡುವ ಸೌಲಭ್ಯವಿದೆ. ಇಲ್ಲಿ ಸ್ಟಿಂಗ್ರೇ ಮೀನುಗಳನ್ನು ಹಿಡಿದು, ಆಹಾರವನ್ನು ಹಾಕಿ ಅವುಗಳನ್ನು ಸಾಕಲಾಗುತ್ತದೆ. ಇಲ್ಲಿಯ ಮೀನುಗಳು ಮನುಷ್ಯರಿಗೆ ಚಿರಪರಿಚಿತವಾಗಿದ್ದು, ಯಾತ್ರಿಕರನ್ನು ಹೊತ್ತ ದೋಣಿಗಳು ಇಂಜಿನ್ ಶಬ್ದ ಕೇಳಿದೊಡನೆ ಮೀನುಗಳು ದಡಕ್ಕೆ ಆಗಮಿಸುತ್ತವೆಂದು ಹೇಳಲಾಗುತ್ತದೆ.

right|150px

## ಹೊರಗಿನ ಸಂಪರ್ಕಗಳು 
* ಸ್ಟಿಂಗ್ರೇ ಸಿಟಿ ದ್ವೀಪ ಪ್ರವಾಸದ ಬಗೆಗಿನ ಮಾಹಿತಿ ಇಲ್ಲಿದೆ 

ವರ್ಗ:ಪ್ರಾಣಿಗಳು
ಗಂಗಾಧರ ಚಿತ್ತಾಲ

**ಗಂಗಾಧರ ಚಿತ್ತಾಲ**ರು ನವೋದಯ ಕಾಲದ ಪ್ರಮುಖ ಕವಿಗಳು. ಇವರು ಉತ್ತರ ಕನ್ನಡ ಜಿಲ್ಲೆಯ **ಹನೇಹಳ್ಳಿ**ಯಲ್ಲಿ ೧೯೨೩  ನವೆಂಬರ್ ೧೨ರಂದು ಜನಿಸಿದರು. ಕನ್ನಡದ ಮತ್ತೋರ್ವ ಖ್ಯಾತ ಲೇಖಕ ಯಶವಂತ ಚಿತ್ತಾಲರು ಇವರ ಅಣ್ಣಂದಿರು.

## ಶಿಕ್ಷಣ
೧೯೪೦ರಲ್ಲಿ  ಕುಮಟಾದ ಗಿಬಸ್ ಹೈ ಸ್ಕೂಲಿನಿಂದ ಮ್ಯಾಟ್ರಿಕ್ಯುಲೇಶನ್ ಪರೀಕ್ಷೆಗೆ ಕುಳಿತ ಚಿತ್ತಾಲರು ಮುಂಬಯಿ ವಿಶ್ವವಿದ್ಯಾಲಯಕ್ಕೆ ಹೊಸ ವಿಕ್ರಮ ಸ್ಥಾಪಿಸಿ, ಪ್ರಥಮ ಸ್ಥಾನ ಪಡೆದರು.
೧೯೪೨ರಲ್ಲಿ ಸ್ವಾತಂತ್ರ್ಯ ಚಳುವಳಿಯಲ್ಲಿ ಸಕ್ರಿಯವಾಗಿ ಭಾಗವಹಿಸಿ, ಕಾಲೇಜಿನಿಂದ ಡಿಬಾರ್ ಆದರು. ಕಾಲೇಜು ಶಿಕ್ಷಣವನ್ನು ಮುಂದುವರಿಸಿದಾಗಲೂ ಕೂಡ ಎಂ.ಎನ್.ರಾಯ್ ಅವರ ಪಕ್ಷದೊಂದಿಗೆ ಸಂಬಂಧವಿಟ್ಟುಕೊಂಡ ಚಿತ್ತಾಳರು, ವಿದ್ಯಾರ್ಥಿ ಯೂನಿಯನ್ ಚಟುವಟಿಕೆಗಳಲ್ಲಿ ಸಕ್ರಿಯರಾಗಿದ್ದರು. ೧೯೪೫ರಲ್ಲಿ ಇಂಗ್ಲಿಷ್ ಸಾಹಿತ್ಯವನ್ನು ಮುಖ್ಯ ವಿಷಯವಾಗಿ ತೆಗೆದುಕೊಂಡು, ಮುಂಬಯಿ ವಿಶ್ವವಿದ್ಯಾಲಯದ ಬಿ.ಎ. (ಆನರ್ಸ್) ಪದವಿ ಪಡೆದರು.

## ವೃತ್ತಿ
*೧೯೪೮ರಲ್ಲಿ ಐ.ಎಸ್. ಮತ್ತು ಎ.ಎಸ್. ಪರೀಕ್ಷೆಗಳಲ್ಲಿ ತೇರ್ಗಡೆಯಾಗಿ, ಮುಂಬಯಿಯಲ್ಲಿ ಸಹಾಯಕ ಮಹಾಲೇಖಪಾಲಕರಾಗಿ ನೇಮಕಗೊಂಡರು.
*೧೯೫೫-೧೯೫೮ರ ಕಾಲಾವಧಿಯಲ್ಲಿ ವಾಷಿಂಗ್ಟನ್ ದಲ್ಲಿ ಡೆಪ್ಯುಟಿ ಡೈರೆಕ್ಟರ್ ಆಫ್ ಆಡಿಟ್ಸ್ ಆಗಿ ಕಾರ್ಯ ನಿರ್ವಹಿಸಿದರು. 
*೧೯೬೬-೧೯೬೭ರ ಕಾಲಾವಧಿಯಲ್ಲಿ ಲಂಡನ್ದಲ್ಲಿ ಡೈರೆಕ್ಟರ್ ಆಫ್ ಆಡಿಟ್ಸ್ ಆಗಿ ಸೇವೆ ಸಲ್ಲಿಸಿದರು
*ಗಂಗಾಧರ ಚಿತ್ತಾಲರು ೧೯೭೭ರಲ್ಲಿ ನಿವೃತ್ತರಾದರು ; 
*೧೯೮೭ರಲ್ಲಿ ನಿಧನರಾದರು.
## ಕೃತಿಗಳು
### ಕವನ ಸಂಕಲನ
* ಕಾಲದ ಕರೆ
* ಮನುಕುಲದ ಹಾಡು
* ಹರಿವ ನೀರಿದು
* ಸಂಪರ್ಕ
* ಸಮಗ್ರ ಕಾವ್ಯ
## ಪುರಸ್ಕಾರ
೧೯೮೨ರಲ್ಲಿ ಗಂಗಾಧರ ಚಿತ್ತಾಲರಿಗೆ ಕರ್ನಾಟಕ ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಲಭಿಸಿತು.
## ಉಲ್ಲೇಖಗಳು 
ವರ್ಗ:ಕನ್ನಡ ಸಾಹಿತ್ಯ
ಗಂಗಾಧರ ಚಿತ್ತಾಲ
ವರ್ಗ:ಮುಂಬಯಿ ಕನ್ನಡಿಗರು
ವರ್ಗ:ಕನ್ನಡ ಕವಿಗಳು
ವರ್ಗ:ಮುಂಬಯಿನ ಲೇಖಕರು
ಟಿ.ಸಿ.ಪೂರ್ಣಿಮಾ

**ಟಿ.ಸಿ.ಪೂರ್ಣಿಮಾ** ಇವರು ೧೯೬೩ ಜೂನ್ ೩ರಂದು ಮೈಸೂರಿನಲ್ಲಿ ಜನಿಸಿದರು. ಬಿ.ಎಸ್.ಸಿ. ಬಳಿಕ ಪತ್ರಿಕೋದ್ಯಮದಲ್ಲಿ ಡಿಪ್ಲೋಮಾ ಪಡೆದರು. ಸದ್ಯದಲ್ಲಿ ಭಾರತ ಸರಕಾರದ “ಯೋಜನಾ” ಮಾಸಪತ್ರಿಕೆಯ ಸಂಪಾದಕಿಯಾಗಿದ್ದಾರೆ. ಇವರ ಮೊದಲ ಕವನಸಂಗ್ರಹ “ಮೌನ ಗೀತೆ”ಗೆ ೧೯೯೦ರ ಅಂಬರೀಶ್ ಸಾಹಿತ್ಯ ಪ್ರಶಸ್ತಿ ಲಭಿಸಿದೆ.

ಡಾ:ಟಿ.ಸಿ.ಪೂರ್ಣಿಮಾ ಭಾರತೀಯ ಸಮಾಚಾರ ಸೇವೆಯ ಅಧಿಕಾರಿಣಿಯಾಗಿ 25ಕ್ಕೂ ಹೆಚ್ಚು ವರ್ಷಗಳ ಸೇವಾನುಭವ ಹೊಂದಿದ್ದಾರೆ. ಮೊದಲು ಯೋಜನಾ ಪತ್ರಿಕೆಯಲ್ಲಿ ಕೆಲಸಮಾಡಿದ ನಂತರ ಭಾರತ ಸರ್ಕಾರದ ಜಾಹಿರಾತು ವಿಭಾಗ, ದೂರದರ್ಶನದ ಸುದ್ದಿ ವಿಭಾಗ ಮತ್ತು ಆಕಾಶವಾಣಿಯ ಸುದ್ದಿ ವಿಭಾಗದ ಮುಖ್ಯಸ್ಥರಾಗಿಯೂ ಸೇವೆ ಸಲ್ಲಿಸಿದ್ದಾರೆ. ಅಲ್ಲದ ರಾಜ್ಯ ಸರ್ಕಾರಕ್ಕೆ ಎರವಲು ಸೇವೆ ಮೇಲೆ ಮುಖ್ಯಮಂತ್ರಿ ಸಚಿವಾಲಯದಲ್ಲಿ ವಿಶೇಷಾಧಿಕಾರಿಯಾಗಿದ್ದವರು. 

ವರ್ಗ:ಕನ್ನಡ ಸಾಹಿತ್ಯ
ಟಿ.ಸಿ.ಪೂರ್ಣಿಮಾ
ಟಿ.ಸಿ.ಪೂರ್ಣಿಮಾ
ಟಿ.ಸಿ.ಪೂರ್ಣಿಮಾ
ವರ್ಗ:೧೯೬೩ ಜನನ
ಚಿಂದೋಡಿ ಲೀಲಾ

180px|thumb|ಚಿಂದೋಡಿ ಲೇಲಾ
**ಚೆಂದೋಡಿ ಲೀಲಾ** - ಕನ್ನಡದ ರಂಗ ಕಲಾವಿದರಲ್ಲೊಬ್ಬರು ಮತ್ತು ಚಿತ್ರನಟಿಯರಲ್ಲೊಬ್ಬರು. ರಾಜ್ಯ ನಾಟಕ ಅಕಾಡೆಮಿಯ ಅಧ್ಯಕ್ಷರಾಗಿ ಕೆಲಸ ಮಾಡಿದ್ದಾರೆ. ಚಿಂದೋಡಿ ಲೀಲಾ ಅವರು ಹವ್ಯಾಸಿ ಮತ್ತು ವೃತ್ತಿಪರ ನಾಟಕರಂಗದಲ್ಲಿ ಸುಮಾರು ೪೦ ವರ್ಷಗಳಿಂದ ಸಕ್ರಿಯರಾಗಿದ್ದರು. ಹಿರಿಯ ರಂಗಭೂಮಿ ಕಲಾವಿದರಲ್ಲಿ ಇವರೊಬ್ಬ ಪ್ರಮುಖರು. ತಮ್ಮ ಕಂಚಿನ ಕಂಠಕ್ಕೆ ಹೆಸರುವಾಸಿಯಾಗಿದ್ಡರು. 
## ಜನನ ಮತ್ತು ಬಾಲ್ಯ
thumb|250px|right
'ಚಿಂದೋಡಿ ವೀರಪ್ಪ ಹಾಗೂ ಶಾಂತಮ್ಮ ಪರಿವಾರದ ೯ ಮಕ್ಕಳಲ್ಲಿ ಕೊನೆಯವರು. ನಾಟಕ ಅವರ ಪ್ರಮುಖ ವೃತ್ತಿ ಹಾಗೂ ಜೀವನೋಪಾಯವಾಗಿತ್ತು. ೬೦ ವರ್ಷಗಳ ಕಾಲ ನಟನೆಮಾಡಿದ್ದರು. ಸಿನಿಮಾ ವಲಯದಲ್ಲೂ ೩೩ ಕನ್ನಡ ಚಿತ್ರಗಳಲ್ಲಿ ನಟಿಸಿದ್ದರು. ಕರ್ನಾಟಕದ  ಜನತೆಗೆ ಹಳ್ಳಿಹುಡಿಗಿಯೆಂದೇ ಪರಿಚಿತರು. ಇವರ 'ಪೋಲಿಸನ ಮಗಳು" ನಾಟಕ', ಬೆಂಗಳೂರಿನ 'ಗುಬ್ಬಿ ವೀರಣ್ಣ ರಂಗಮಂದಿರ' ದಲ್ಲಿ ಸತತವಾಗಿ ೧,೦೦೦ ಕ್ಕೂ ಹೆಚ್ಚು ಪ್ರದರ್ಶನಗಳನ್ನು ಕಂಡು, ದಾಖಲೆ ನಿರ್ಮಿಸಿದೆ. ಜನ್ಮ ದಾವಣಗೆರೆಯಲ್ಲಿ 1941ರಲ್ಲಿ. ತಂದೆ ಚಿಂದೋಡಿ ವೀರಪ್ಪ. ಪ್ರಖ್ಯಾತ ಗಾಯಕರು, ನಟರು. ತಾಯಿ ಶಾಂತಮ್ಮ ಗೃಹಿಣಿ. ಚಿಂದೋಡಿ ವೀರಪ್ಪ ದಾವಣಗೆರೆಯಲ್ಲಿ ಸ್ಥಾಪಿಸಿದ್ದ ಶ್ರೀಗುರು ಕರಿಬಸವ ರಾಜೇಂದ್ರ ನಾಟಕಮಂಡಳಿ (ಕೆ.ಬಿ.ಆರ್. ಡ್ರಾಮಾ ಕಂಪನಿ) ಅಭಿನಯಸುತ್ತಿದ್ದ ಗುಲೇಬಕಾವಲಿ, ಕಾಳಿದಾಸ, ಸಂಪೂರ್ಣ ರಾಮಾಯಣ, ಗುಣಸಾಗರಿ ಅತ್ಯಂತ ಜನಪ್ರಿಯ ನಾಟಕಗಳಾಗಿದ್ದವು.

## 'ಹಳ್ಳಿಹುಡುಗಿ' ಚಿಂದೋಡಿ ಲೀಲಾರವರ ಪ್ರಥಮ ಜನಪ್ರಿಯ ನಾಟಕ
ಇನ್ನೂ ಇಪ್ಪತ್ತರ ಹರೆಯದ ಮೊದಲೇ  ಇವರ ಮತ್ತೊಂದು ಜನಪ್ರಿಯ ನಾಟಕ,'ಹಳ್ಳಿಹುಡುಗಿ' ಚಿತ್ರದಿಂದ ಆರಂಭವಾದ ಅವರ ನಟನಾ ಪ್ರಪಂಚ ೧೦,೦೦೦ ಪ್ರದರ್ಶನ ಕಂಡಿತ್ತು. ೧೯೬೦-೧೯೮೩ ರ ಸಮಯದಲ್ಲಿ ಅವರು ಅತ್ಯಂತ ಜನಪ್ರಿಯ ನಟಿಯಾಗಿದ್ದರು.

## ಚಿಂದೋಡಿ ಲೀಲಾ ರಂಗಮಂದಿರಗಳ ಸಂಸ್ಥಾಪನೆಗೆ ಬಹಳ ಸಕ್ರಿಯರಾಗಿ ದುಡಿದಿದ್ದಾರೆ
ಬೆಳಗಾವಿಯಲ್ಲಿ ಕನ್ನಡ ನಾಟಕಗಳ ಪ್ರದರ್ಶನಕ್ಕಾಗಿ ಮೀಸಲಾದ ರಂಗಮಂದಿರವನ್ನು ಸ್ಥಾಪಿಸಿದ್ದಾರೆ. ದಾವಣಗೆರೆಯಲ್ಲಿ ಚಿಂದೋಡಿ ಲೀಲಾ ಕಲಾಕ್ಷೇತ್ರಎಂಬ ರಂಗಮಂದಿರವನ್ನು ಸ್ಥಾಪಿಸಿದ್ದಾರೆ. ಅವರ ಅಂತಿಮ ದರ್ಶನವನ್ನು ಪಡೆಯಲು ಈ ಕಲಾಕ್ಷೇತ್ರದಲ್ಲಿಯೇ ಅವಕಾಶ ಕಲ್ಪಿಸಲಾಗಿತ್ತು.
## ಅವರು ನಟಿಸಿದ ಪ್ರಮುಖ ಚಲನ ಚಿತ್ರಗಳು
* ತುಂಬಿದ ಕೊಡ
* ತೇಜಸ್ವಿನಿ
* ಭಲಾಹುಡ್ಗ
* ಶರಪಂಜರ
* ಗಾನಯೋಗಿ ಪಂಚಾಕ್ಷರಿ ಗವಾಯಿ-ನಿರ್ಮಾಪಕರು
* ಶ್ರೀ ಕೃಷ್ಣದೇವರಾಯ

## ಪ್ರಶಸ್ತಿಗಳು
* ಭಾರತ ಸರ್ಕಾರದ ಪದ್ಮಶ್ರೀ
* ಕರ್ನಾಟಕ ಸರ್ಕಾರದ ಗುಬ್ಬಿ ವೀರಣ್ಣ ಪ್ರಶಸ್ತಿ
* ಕೇಂದ್ರ ನಾಟಕ ಮತ್ತು ಸಂಗೀತ ಅಕೆಡೆಮಿ ಪ್ರಶಸ್ತಿ
* ತೆಲುಗು ವಿಜ್ಞಾನ ಸಮಿತಿ, ಬೆಂಗಳೂರು ಅವರ ಶ್ರೀ ಕೃಷ್ಣದೇವರಾಯ ಪ್ರಶಸ್ತಿ
* ನಾಡೋಜ ಪ್ರತಿಷ್ಠಾನವು ಕನ್ನಡ ಸಂಘಟನೆಗಾಗಿ ನೀಡುವ ೨೦೦೬ನೆಯ ಸಾಲಿನ ಕಾತ್ಯಾಯಿನಿ ಪ್ರಶಸ್ತಿ

## ಮರಣ
ಪದ್ಮಶ್ರೀ 'ಚೆಂದೋಡಿ ಲೀಲ' (೭೨), ರವರವರು ಸ್ವಲ್ಪದಿನಗಳಿಂದ ಅಸ್ವಸ್ಥರಾಗಿದ್ದರು. ೨೧, ಗುರುವಾರ, ಜನವರಿ, ೨೦೧೦, ಗುರುವಾರ, 'ಹೃದಯಾಘಾತ'ದಿಂದ ಮರಣಿಸಿದರು. ಮೃತರ ಶರೀರವನ್ನು ಸಕಲ ಮರ್ಯಾದೆಗಳೊಂದಿಗೆ, ೨೩, ಜನವರಿ, ೨೦೧೦ ರಂದು 'ದಾವಣಗೆರೆ'ಯ ಬಳಿ ಸಮಾಧಿಮಾಡಲಾಯಿತು. ಲೀಲಾರವರು ಖ್ಯಾತ ನಟರಾದ, 'ಡಾ. ರಾಜಕುಮಾರ್', 'ಕಲ್ಯಾಣ ಕುಮಾರ್', 'ಬಿ.ಆರ್.ಪಂಥುಲು', 'ಶಂಕರ ಸಿಂಗ್', 'ಪಂಢರಿ ಬಾಯಿ', 'ಪುಟ್ಟಣ್ಣ ಕಣೆಗಾಲ್' ರವರ ಚಿತ್ರದಲ್ಲಿ ಹೆಸರುಮಾಡಿದ್ದರು. 

## ಉಲ್ಲೇಖನ 
* http://www.indiaglitz.com/channels/kannada/article/53758.html 

## ಉಲ್ಲೇಖಗಳು 
ವರ್ಗ: ರಂಗಭೂಮಿ
ವರ್ಗ: ವೃತ್ತಿ ರಂಗಭೂಮಿ ಕಲಾವಿದೆ
ವರ್ಗ: ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಗುಬ್ಬಿ ವೀರಣ್ಣ ಪ್ರಶಸ್ತಿ ಪುರಸ್ಕೃತರು